Ο σφυγμός της Δικαιοσύνης | Η ΚΑΘΗΜΕΡΙΝΗ\nΣε έναν σπειροειδή κατήφορο λαϊκισμού έχει εισέλθει η χώρα. Συνολικώς· όχι μόνο το πολιτικό της σύστημα. Κανένας δεν συζητάει τα προβλήματα, που πάντα είναι μια συνάρτηση κόστους-οφέλους και κατανομή και των δύο. Ολοι –μα όλοι! από τους δημοσιογράφους στα πρωινάδικα μέχρι τον πρόεδρο του Συμβουλίου της Επικρατείας– θέλουν να αποδείξουν το «κοινωνικό τους πρόσωπο». Ουδείς ασχολείται να διορθώσει παθογένειες, όλοι, με πρώτη φυσικά την κυβέρνηση, κάνουν σόου στις τηλεοράσεις για το πόσο συμπονετικοί και φιλολαϊκοί άνθρωποι είναι.\nΤο ερώτημα όμως είναι ποιο ακριβώς κοινωνικό πρόσωπο επιδεικνύει το ΣτΕ, σύμφωνα με τις δηλώσεις του κ. Νίκου Σακελλαρίου; Ποια κοινωνία προστάτευσε όταν έδωσε τη «μάχη να μην περικοπούν οι συντάξεις»;\nΗ κοινωνία –όπως μάθαιναν παλιά στα αριστερά σχολειά– δεν είναι ένα ενιαίο πράγμα· μόνο τα ολοκληρωτικά καθεστώτα το πιστεύουν αυτό. Συνεπώς δεν υπάρχει ένα «κοινωνικό πρόσωπο» για να επιδείξει κάποιος. Η κοινωνία έχει συγκρούσεις συμφερόντων, ταξικών, επαγγελματικών ακόμη και διαγενεακών. Η μάχη που έδωσε ο πρόεδρος του ΣτΕ «για να μην περικοπούν οι συντάξεις» (και ουχί για να απονεμηθεί δικαιοσύνη) είναι υπέρ μιας κοινωνικής ομάδας σε βάρος κάποιας άλλης. Επειδή τα λεφτά δεν πέφτουν από τον ουρανό, κάποιος πρέπει να πληρώσει τα ελλείμματα των ασφαλιστικών ταμείων κι αυτοί είναι οι νέοι διά των αυξημένων εισφορών, αφού δεν υπάρχουν πλέον δανεικά για να τα πληρώσουν πάλι οι νέοι, αλλά σε βάθος χρόνου. Αρα το ΣτΕ δεν έδειξε κάποιο «κοινωνικό», αλλά κάποιο «γενεαλογικό πρόσωπο». Το πρόβλημα όμως με την επίκληση του «κοινωνικού» είναι μεγαλύτερο από τις λαθροχειρίες που γίνονται στο όνομά του ή την όποια κατανομή ωφελειών μιας κοινωνικής ομάδας σε βάρος κάποιας άλλης. Είναι πως η Ιστορία απέδειξε ότι οι εκκλήσεις του «κοινωνικού» πάντα καταλήγουν σε βάρος της Δημοκρατίας. Ολες οι δικτατορικές ή/και ολοκληρωτικές εκτροπές τέτοιο προσωπείο επέδειξαν· την –έτσι γενικώς και αορίστως– κοινωνία από διάφορες απειλές ήθελαν να «προστατεύουν». Ποτέ δεν υπήρξε δημοκρατική εκτροπή στο όνομα του «ατομικού».\nΤο ανώτατο στάδιο του λαϊκισμού είναι ο φασισμός· η καταστρατήγηση των ατομικών δικαιωμάτων προς «όφελος» της κοινωνίας, όπως την ορίζουν κάποιοι. Σε αυτήν την τάση, που είναι κοινή στην εκτελεστική εξουσία –όλων των χωρών του κόσμου–, μπαίνει ως φραγμός η Δικαιοσύνη. Αυτή δεν «πιάνει τον σφυγμό καμίας κοινωνίας», όπως δήλωσε ο πρόεδρος του ΣτΕ. Με βάση τις αρχές δικαίου προστατεύει τα δικαιώματα των λίγων, αυτών που η –αυθαιρέτως από την εξουσία οριζόμενη– «κοινωνία» θέλει να αδικήσει. Αλήθεια: αν κάναμε ένα δημοψήφισμα για τα δικαιώματα των ομοφυλοφίλων, ποιος θα ήταν «ο σφυγμός της κοινωνίας»; Και ποιος θα τους προστάτευε, αν και η Δικαιοσύνη «πιάνει τον ίδιο παλμό»;\nΝαι, έχει δίκιο ο κ. Ευάγγελος Βενιζέλος όταν μιλάει για «θεσμικό τρόμο» από τις δηλώσεις του προέδρου του ΣτΕ. Πρέπει να τρομάξουμε ακόμη κι αν έγιναν ελαφρά τη καρδία και χωρίς ιδιαίτερη σκέψη, έξω από το γραφείο του κατ’ εξοχήν λαϊκιστή πρωθυπουργού. Διότι αν δεν υπάρχουν δικαστές στην Αθήνα οι οποίοι θα μπουν φραγμός στην καταπάτηση δικαιωμάτων από την τυραννία της πλειοψηφίας, ουδείς πρέπει να νιώθει ασφαλής.


Η σύζυγος του πρίγκιπα Αλβέρτου (μάλλον) έχει κατάθλιψη - Ζευγάρια - Celebrities | Cosmo.gr\nΗ σύζυγος του πρίγκιπα Αλβέρτου (μάλλον) έχει κατάθλιψη\nΔημοσίευση 08 /05 /2012 18:36\nΤελ. ανανέωση 08 /05 /2012 18:36\nΗ σύζυγος του πρίγκιπα Αλβέρτου (μάλλον) έχει κατάθλιψη Προς (Συμπλήρωσε το e-mail του φίλου σου) Από (Συμπλήρωσε το δικό σου e-mail) Κείμενο\nΌλο και χειρότερη γίνεται η ψυχολογική κατάσταση της πριγκίπισσας του Μονακό, Charlene Wittstock. Κάτι περίεργο συμβαίνει στο βασίλειο των Μονεγάσκων... Το ότι ο γάμος του πρίγκιπα Αλβέρτου και της Charlene Wittstock είχε τα προβλήματά του, το γνώριζαν όλοι όσοι βρίσκονταν κοντά στο ζευγάρι. Ήδη πριν την τελετή, η σχέση τους είχε εμφανίσει τα πρώτα σύννεφα, αφού η Charlene προσπάθησε να φύγει τρεις φορές μακριά από τον Αλβέρτο, η τρίτη μάλιστα ήταν όταν έμαθε ότι κατά τη διάρκεια της σχέσης της με τον πρίγκιπα εκείνος απέκτησε ένα ακόμα παιδί με κάποια άλλη γυναίκα (δεν είναι και λίγο...).\nΕκείνος έκανε τα πάντα για να τη φέρει πίσω, γιατί πίστευε ότι είναι η ιδανική γυναίκα για να του χαρίσει έναν απόγονο, και το ζεύγος θεώρησε ότι με καλή διάθεση θα μπορούσε να ξεπεράσει τις πριγκιπικές ατασθαλίες. Δεν έγινε έτσι όμως, όπως φαίνεται άλλωστε και στη φωτογραφία. Η γλώσσα του σώματος τα λέει όλα: Εκείνος τη φιλάει κοιτάζοντας αλλού γι' αλλού, σχεδόν αδιάφορα, και εκείνη φαίνεται σαν να την έχει πιάσει αναγούλα.\nΌσο περνούσε ο καιρός τα πράγματα γίνονταν όλο και χειρότερα μέχρι που τελευταία, όπως αναφέρει το περιοδικό Voici, η πριγκίπισσα Charlene έχει φτάσει πια στα όρια της κατάθλιψης, αφού η κακή της διάθεση δεν λέει να υποχωρήσει.\nΑιτία, σύμφωνα με το δημοσίευμα, είναι μάλλον το γεγονός ότι δεν έχει καταφέρει ακόμα να δώσει τον πολυπόθητο διάδοχο στον πρίγκιπα Αλβέρτο, κάτι που είχε συμφωνήσει μαζί του το περασμένο καλοκαίρι. Ο πρίγκιπας Αλβέρτος βέβαια (αν και δεν του το έχεις) είναι ήδη πατέρας τριών παιδιών, τα οποία όμως δεν μπορούν να τον διαδεχθούν επειδή είναι εκτός γάμου.\nΌπως αναφέρει το Voici, η πίκρα της Charlene είναι τόσο μεγάλη, που έχει απαγορεύσει σε όλους στο παλάτι των Μονεγάσκων να μιλούν για το θέμα. Και μπορεί ο κόσμος να τη βλέπει χαμογελαστή, μέσα της όμως νιώθει χάλια και είναι γεμάτη άγχος και απογοήτευση.\nΚαι πώς αλλιώς θα μπορούσε να είναι άλλωστε, αφού, σαν να μην ήταν αρκετές οι περιπέτειες του άσχημου και ξενέρωτου, πλην υπερπλουσίου, Αλβέρτου, την τρώει και η μοναξιά στο παλάτι, όπως παραδέχτηκε στους δημοσιογράφους λίγους μήνες πριν.


Λάρι Κινγκ. Ο θρύλος των talk show θύμα του κορονοϊού | Cat Is Art\nΛάρι Κινγκ. Ο θρύλος των talk show θύμα του κορονοϊού\nΤην τελευταία του πνοή άφησε το Σάββατο 23 Ιανουαρίου 2021 ο θρύλος των talk show Larry King σε ηλικία 87 ετών. Τις τελευταίες μέρες νοσηλευόταν, έχοντας νοσήσει από κορονοϊό. Τη θλιβερή είδηση ανακοίνωσε η οικογένειά του.\nΟ Λάρι Κινγκ ήταν μια από τις μορφές της σύγχρονης ηλεκτρονικής δημοσιογραφίας. Έγινε παγκοσμίως γνωστός από το «Larry King Live» με συνεντεύξεις διασημοτήτων, που παρουσίαζε επί 25 χρόνια (1985-2010) στo CNN.\nΟ Λόρενς Χάρβεϊ Ζέιγκερ, όπως ήταν το πραγματικό του όνομα, γεννήθηκε στις 19 Νοεμβρίου 1933 στο Μπρούκλιν της Νέας Υόρκης από οικογένεια ιουδαϊκού θρησκεύματος. Ο πατέρας του με καταγωγή από τη Λιθουανία διατηρούσε εστιατόριο στην περιοχή και η μητέρα του καταγόταν από την Ουκρανία.\nΑπό μικρός είχε εκφράσει την επιθυμία να γίνει εκφωνητής ραδιοφώνου. Τα παιδικά του χρόνια ήταν δύσκολα, ο πατέρας του πέθανε το 1944, όταν ο Λάρι ήταν μόλις δέκα χρόνων, και η οικογένεια αναγκάστηκε να ενταχθεί στο ταμείο ανεργίας. Η πρώτη δουλειά του Κινγκ ήταν κλητήρας σε ένα κτήριο στο οποίο συμπτωματικά στεγαζόταν και ένας ραδιοφωνικός σταθμός.\nΟ Κινγκ είχε δικό του τηλεοπτικό σόου, ραδιοφωνική εκπομπή, στήλη σε εφημερίδα, ενώ παράλληλα ήταν και ο αθλητικός συντάκτης καλύπτοντας το ρεπορτάζ της ομάδας του αμερικανικού ποδοσφαίρου Miami Dolphins. Την ίδια εποχή έπαιζε στον ιππόδρομο, οδηγούσε μια Κάντιλακ και ήταν παντρεμένος για δεύτερη φορά (πέμπτη συνολικά) με την Αλέν, πρώην «κουνελάκι» του «Playboy». Παράλληλα χρωστούσε τεράστια χρηματικά ποσά σε πλούσιους φίλους του, όπως ο χρηματιστής Λου Γόλφσον, η καταγγελία του οποίου για απάτη στοίχισε στον Κινγκ τη δουλειά του, την περιουσία του και τον γάμο του με την Αλέν.\nΤο 1985, ο Λάρι Κινγκ έκανε το ντεμπούτο του στο διεθνές δίκτυο του CNN ως οικοδεσπότης της εκπομπής «Lary King Live», του πρώτου ζωντανού, ανοιχτού σε τηλεφωνήματα του κοινού και πρώτου σε μετρήσεις θεαματικότητας σόου του δικτύου. Το 1993 η δημόσια αντιπαράθεση του αντιπροέδρου των ΗΠΑ Αλ Γκορ και του πρώην προεδρικού υποψηφίου σχετικά με την NAFTA έσπασε ρεκόρ θεαματικότητας στην ιστορία της καλωδιακής τηλεόρασης, με 16,3 εκατομμύρια τηλεθεατές, με εξαίρεση την πρώτη νύχτα αναμετάδοσης του Πολέμου του Κόλπου τον Ιανουάριο του 1991. Μετά τις τρομοκρατικές επιθέσεις της 11ης Σεπτεμβρίου 2001, προκειμένου να καλύψει το τραγικό γεγονός ο Λάρι Κινγκ φιλοξένησε στην εκπομπή περισσότερους από 700 προσκεκλημένους, οι 40 από αυτούς άνθρωποι-κλειδιά στην παγκόσμια διακυβέρνηση.\nΜέχρι το 2010, οπότε έπεσαν οι τίτλοι τέλους της εκπομπής, είχαν καταμετρηθεί πάνω από 40.000 συνεντεύξεις με παρουσιαστή τον Λάρι Κινγκ. Ανάμεσα σε όσους του έχουν μιλήσει συγκαταλέγονται οι: Τομ Κρουζ, Ρίτσαρντ Νίξον, Μπέτι Ντέιβις, Μάρλον Μπράντο, Μάργκαρετ Θάτσερ, Γιάσερ Αραφάτ, Μιχαήλ Γκορμπατσόφ, Βλαντίμιρ Πούτιν, Τόνι Μπλερ, Ελίζαμπεθ Τέιλορ, Μάικλ Τζόρνταν και πολλοί άλλοι.\nΟ Λάρι Κινγκ είχε νυμφευτεί συνολικά 8 φορές και είχε αποκτήσει 5 παιδιά, 9 εγγόνια και 4 δισέγγονα.\nO Λάρι Κινγκ με τα παιδιά του: τον Άντι και την Τσάια.\nΟ Λάρι Κινγκ «έφυγε» νικημένος από τον κορονοϊό, σε συνδυασμό με υποκείμενα νοσήματα, αλλά ταλαιπωρούταν από προβλήματα υγείας εδώ και πολλά χρόνια.\nΟ Λάρι Κινγκ το 2019 έπαθε εγκεφαλικό επεισόδιο ενώ μέσα σε διάστημα πέντε εβδομάδων τον Αύγουστο του 2020 έχασε δύο από τα πέντε παιδιά του και συγκεκριμένα τον γιο του Άντι, 65 ετών, από καρδιακή προσβολή, και την κόρη του Σάια, 51 ετών, από καρκίνο του πνεύμονα.\n«Lary King Live».\nΚαρδιολογικό Κέντρο Λάρι Κινγκ\nΛόρενς Χάρβεϊ Ζέιγκερ


5 spring εμφανίσεις που θα αντιγράψουμε από το street style | VOGUE.GR\nΟι πιο καλοντυμένες street stylers μας δίνουν ιδέες για τα πρώτα looks της άνοιξης και η Vogue δημιουργεί τον shopping οδηγό που πρέπει να συμβουλευτείτε.\nΑνυπομονούμε για την άφιξη της άνοιξης και χτίζουμε από τώρα την γκαρνταρόμπα με όλα τα απαραίτητα fashion items που θα μας ακολουθούν τη νέα σεζόν. Πηγή έμπνευσης είναι φυσικά οι best dressed street stylers που φορούν πρώτες όλες τις τάσεις και τις συνδυάζουν με τον δικό τους μοναδικό τρόπο. Οι θερμοκρασίες στη Νέα Υόρκη μπορεί να ήταν σχεδόν παγωμένες, τα fashion girls όμως δεν φόρεσαν puffer μπουφάν, αλλά ανάλαφρα πανωφόρια. Δεν περιορίστηκαν στα σκούρα χρώματα του χειμώνα, αλλά υιοθέτησαν soft αποχρώσεις στην παλέτα της άνοιξης, ενώ και τα παπούτσια τους ήταν προσαρμοσμένα στα spring trends, με τα loafers και τα sneakers να βρίσκονται στην πρώτη γραμμή.\nΟι street stylers της Νέας Υόρκης ξέρουν ήδη τι θέλουν για την άνοιξη 2022 και η Vogue καταγράφει τις ωραιότερες εμφανίσεις και τα απαραίτητα κομμάτια για να τις αντιγράψετε. Ο απαραίτητος οδηγός πριν ξεκινήσετε το ανοιξιάτικο shopping.\nΜην φοβάστε τα γήινα χρώματα head-to-toe. Παίξτε με διαφορετικούς τόνους και προσθέστε απλά ένα κομμάτι με χρώμα σε αυτό το look για μια πιο ήπια αντίθεση. Απαραίτητα items: Η καπαρντίνα και το tailored παντελόνι.\nΚαπαρντίνα, Bottega Veneta.\nΨηλόμεσο παντελόνι, Dries Van Noten.\nΦόρεμα με loafers\nΟ σοφιστικέ και παράλληλα θηλυκός συνδυασμός της άνοιξης, περιλαμβάνει ένα λευκό μίντι ή μάξι φόρεμα και loafers αντί για high heels.\nΛευκό φόρεμα, H&M.\nNeon και ψυχρά χρώματα\nΕπενδύστε σε ένα lime φούτερ για τα πρώτα spring outfits και συνδυάστε το με γκρι παντελόνι, για να μπορεί να σας ακολουθεί από τώρα στα μεταβατικά looks μέχρι την άνοιξη.\nΦούτερ σε lime απόχρωση, Jacquemus.\nΨηλόμεσο παντελόνι, Zara.\nΟ συνδυασμός που είδαμε στα SS22 catwalks και ήδη ανυπομονούμε να υιοθετήσουμε. Περιλαμβάνει ένα ανάλαφρο shirt dress και παντελόνι, για να δημιουργήσετε το dress over pants της μόδας.\nShirt dress, COS.\nΛευκό τζιν παντελόνι, Acne Studios.\nΤο κίτρινο spring coat\nΜην παραλείψετε να προσθέσετε ένα ανοιξιάτικο ελαφρύ παλτό στην γκαρνταρόμπα σας, ιδανικά με soft χρώμα, όπως το κίτρινο ή το buttery yellow.\nΚίτρινο πανωφόρι, Mango.\nΔιαβάστε επίσης | Κολάν: Την άνοιξη αντικαθιστούν τα τζιν παντελόνια\nSHOPPING LIST STREET STYLE ΑΝΟΙΞΗ 2022 ΕΒΔΟΜΑΔΑ ΜΟΔΑΣ ΝΕΑΣ ΥΟΡΚΗΣ ΣΥΝΔΥΑΣΜΟΙ ΤΑΣΕΙΣ


GREECE TODAY (EX SAVE ILEIA): ΠΑΡΑΝΟΜΑ ΤΑ ΛΙΜΑΝΙΑ ΤΗΣ ΗΛΕΙΑΣ?\nΠΑΡΑΝΟΜΑ ΤΑ ΛΙΜΑΝΙΑ ΤΗΣ ΗΛΕΙΑΣ?\nΤο λιμανάκι του Κατακόλου, ένα μικρό καταφύγιο για τα ψαροκάικα (τότε που ήταν πλούσιος σε ζωή ο βυθός)...ένα μαγικό μέρος που το χαρακτηρίσανε κάποτε Natura....\nΣιγά σιγά για να εξυπηρετήσει τα οικονομικά συμφέροντα -σίγουρα όχι των κατοίκων- μετατρέπεται σε ΔΙΕΘΝΗ ΛΙΜΕΝΑ με φοβερές επιπτώσεις στο οικοσύστημα καθώς ως γνωστόν οι περιβαλλοντικές μελέτες είναι ανύπαρκτες ενώ ακόμα δεν έχουν οριστεί και υπογραφεί οι περιβαλλοντικοί περιορισμοί χρήσης της περιοχής.\nΠροχθές στην εκπομπή "ΕΝΔΕΙΞΕΙΣ-ΑΠΟΔΕΙΞΕΙΣ" αναδείχτηκε μέρος του όλου θέματος\n"Με εντάσεις, πραγματοποιήθηκε την περασμένη Παρασκευή, η τηλεοπτική εκπομπή «Ενδεί-\nξεις-Αποδείξεις», που σημαδεύτηκε από την αποχώρηση του βουλευτή της Ν.Δ. κ. Γιώργου Κοντογιάννη, λόγω έντονου διαπληκτισμού με τον αντινομάρχη κ. Παναγιώτη Πλατανιά, αλλά και λόγω ανειλημμένων υποχρεώσεων του, αλλά και από την δήλωση του δ/ντή της Κτηματικής Υπηρεσίας κ. Νίκου Σιάννη περί παράνομων λιμανιών λόγω έλλειψης δύο βασικών αδειοδοτήσεων.\nΘέμα της εκπομπής ήταν ο Τουρισμός κι εκτός των προαναφερόμενων συμ\nμετείχαν, επίσης, ο π. Νομάρχης Ηλείας κ. Τάκης Δημητρουλόπουλος και η εκπρόσωπος του φορέα διαχείρισης απορριμμάτων κ. Νίκη Κοκκαλιάρη.\n«Ο τουρισμός θα μπορέσει να αποτελέσει ανανεώσιμη πηγή ενέργειας και για την τοπική οικονομία μόνο αν υπάρξει ένας μακροχρόνιος σχεδιασμός που να σέβεται το περιβάλλον\nκαι να λαμβάνει υπόψη του τα ιστορικά και φυσικά πλεονεκτήματα του νομού και όλης της χώρας», τόνισε η αντ/ρχος Αμαλιάδας κ. Νίκη Κοκκαλιάρη.\n(δ/ντής της Κτηματικής Υπηρεσίας κ. Νίκος Σιάννης) Ο κ. Σιάννης μίλησε επίσης για την έλλειψη υποδομών στα λιμάνια και ανέφερε πως τα δύο μας λιμάνια εκτός του ότι δεν έχουν τις αναγκαίες υποδομές για την εξυπηρέτηση των τουριστών, τα χαρακτήρισε και ως παράνομα.\n«Δυστυχώς, η Κτηματική Υπηρεσία αν θέλει να κάνει καλά την δουλειά της πρέπει να\nπάει να τα κατεδαφίσει, όσο κι αν σας φαίνεται περίεργο. Έχουν βγει κάποιες\nμελέτες, έχουν γίνει τα λιμάνια, και δεν έχουν βγει δυο αδειοδοτήσεις οι οποίες προβλέπονται και από το άρθρο 18 του σχετικού Νόμου και από το άρθρο 14, για χρήση αιγιαλού και χρήση βυθού», ανέφερε συγκεκριμένα.\nΗ τοποθέτηση αυτή προκάλεσε την αντίδραση του κ. Δημητρουλόπουλου που ανέφερε πως ο νόμος ορίζει ότι για να γίνει ένα λιμενικό έργο, είτε είναι λιμάνι, είτε μαρίνα, είτε αλιευτικό καταφύγιο, είτε οτιδήποτε άλλο στη θάλασσα, απαιτούνται δώδεκα αδειοδοτήσεις που τις προσδιορίζει ο νόμος, για να χρηματοδοτηθεί για το έργο.\n«Έτσι, λοιπόν, και το λιμάνι Κατακόλου που φτιάξαμε και το λιμάνι Κυλλήνης, δηλαδή, τα έργα που κάναμε, είχαν τις αδειοδοτήσεις τους για να γίνουν», ανέφερε.\nPosted by ΗΛΕΚΤΡΑ at 9:19 AM\n*Στην Τεχεράνη η Κούρδισα φοιτήτρια Μεριέμ Φερετζί που αγνοούνταν επί 9 μέρες βρέθηκε βασανισμένη και σκοτωμένη* Η Κούρδισα φοιτήτρια Μεριέμ Φερετζί π...


ΕΠΙΤΡΟΠΗ ΑΛΛΗΛΕΓΓΥΗΣ ΣΤΡΑΤΕΥΜΕΝΩΝ - ΔΙΚΤΥΟ ΕΛΕΥΘΕΡΩΝ ΦΑΝΤΑΡΩΝ ΣΠΑΡΤΑΚΟΣ: Εντείνεται και στη Θεσσαλονίκη η Καμπάνια για την Αντιπολεμική Ημέρα Δράσης στις 17/04\nΣυνεχείς είναι οι συσκέψεις αλλά και οι ενημερωτικές εξορμήσεις.\nΉδη αποδίδει καρπούς η προσπάθεια μας καθώς ο Φοιτητικός Σύλλογος Πολιτικών Επιστημών πήρε απόφαση συμμετοχής στην κινητοποίηση στις 17/04\nΣτη Θεσσαλονίκη η συγκέντρωση καλείται στις 12 μ. στον Λευκό Πύργο και θα γίνει πορεία προς Γ’ Σώμα Στρατού, Αμερικανικό Προξενείο με κατάληξη το υπουργείο.\nΕντατικές προετοιμασίες στη Θεσσαλονίκη για την 17/04, ΗΜΕΡΑ ΑΝΤΙΠΟΛΕΜΙΚΗΣ ΔΡΑΣΗΣ\nΜε ένα πλούτο δράσεων σε όλη την Ελλάδα συνεχίζεται η καμπάνια για την Αντιπολεμική Αντιμιλιταριστική Αντιμπεριαλιστική Ημέρα Δράσης στις 17/04.\nΜε εξορμήσεις σε χώρους εργασίας και εκπαίδευσης, συσκέψεις μεταξύ συλλογικοτήτων και αγωνιστών, που πραγματοποιούνται σε Πανελλαδικό επίπεδο.\nΧαρακτηριστικό παράδειγμα αποτελούν τα όσα συμβαίνουν στη Θεσσαλονίκη με συνεχείς παρεμβάσεις ιδιαίτερα στα πανεπιστήμια που βρίσκονται σε αναβρασμό.\nΠρέπει να σημειώσουμε την ιδιαίτερη αίσθηση που έκανε η παρέμβαση φαντάρου σε συνελεύσεις του Φοιτητικού Κινήματος της Θεσσαλονίκης.\nΈνα πολύ ιδιαίτερο και εξίσου σημαντικό επεισόδιο της δράσης του Κινήματος Μέσα και Έξω από τον Στρατό εξελίχθηκε στη Θεσσαλονίκη όταν αγωνιστής φαντάρος έκανε παρέμβαση σε Συνελεύσεις Φοιτητικών Συλλόγων καλώντας σε συμμετοχή στην Αντιπολεμική – Αντιμιλιταριστική - Αντιιμπεριαλιστική Ημέρα Δράσης στις 17/4/2021!\nΜας μετέφερε την παρέμβαση του\nΕμείς οι μέχρι πρότινος φοιτητές που τώρα κάνουμε τη θητεία μας στο στρατό παρακολουθούμε με ενθουσιασμό το φοιτητικό κίνημα που έχει ξεσηκωθεί το τελευταίο διάστημα ενάντια στο ν. Κεραμέως-Χρυσοχοϊδη, ενάντια στην αυξανόμενη χουντικού τύπου αστυνομική καταστολή, ενάντια στην δολοφονική διαχείριση της πανδημίας από το σύστημα και άλλα τόσα.\nΧαιρετίζουμε τις μαζικές διαδικασίες και κινητοποιήσεις στους δρόμους που βρισκόμασταν και μεις μέχρι πριν λίγο καιρό και πραγματικά η καρδιά μας και το μυαλό μας βρίσκονται σ' αυτούς τους αγώνες. Βλέποντας τα γεγονότα ως φαντάροι πλέον έχουμε να βάλουμε στην κουβέντα 2-3 πράγματα σχετικά με τον στρατό και τον πόλεμο.\nΩς νέοι φαντάροι λοιπόν βιώνουμε με τον πιο έντονο τρόπο στο πετσί μας την πολεμική προετοιμασία του ελληνικού κράτους.\nΜε το συνεχές ιδεολογικό κοπάνημα "για την Αγιά Σοφιά που θα πάρουμε για τους Γυφτοσκοπιανούς, για το πόσο αναγκαίο είναι να σκοτώσεις και να σκοτωθείς στον πόλεμο με την Τουρκία".\nΜε την εξαντλητική σωματικά και πνευματικά εκπαίδευση. Εκπαίδευση σε άθλιες συνθήκες μέσα στο κρύο και με επικίνδυνα όπλα με το ατύχημα συνεχώς να ελλοχεύει.\nΤην πολεμική προετοιμασία την βιώνουμε όμως και στο κομμάτι της καταστολής.\nΌταν ένα κράτος έχει τόσο μεγαλεπήβολα σχέδια προς το εξωτερικό (αοζ, Βαλκάνια κλπ) πρέπει να έχει εξουδετερώσει τις αντίθετες φωνές στο εσωτερικό του.\nΝα υπάρχει ο εθνικός κορμός της συναίνεσης. Να μην είμαστε και τόσο διχασμένοι που λέει ο Μητσοτάκης. Εξ ου και οι επιφυλάκες στα στρατόπεδα για τα γεγονότα με τους αναρχικούς και τον Κουφοντίνα. Θέλανε να μας βγάλουνε στο δρόμο να δείρουμε εσάς συναγωνιστές!!! Φυσικά και δεν υπάρχει περίπτωση να αφήσουμε ποτέ να γίνει κάτι τέτοιο.\nΧρειάζεται αυτό το αντιπολεμικό κίνημα να συνδεθεί με το φοιτητικό και το εργατικό κίνημα (που εκ των πραγμάτων συνδέονται).\nΏστε να κινηθούν νικηφόρα σε ανατρεπτική κατεύθυνση συνολικής εναντίωσης με την πολιτική που ρημάζει την υγεία, την παιδεία, τις ελευθερίες μας τη ζωή μας συνολικά.\nΣτις 17/4 προγραμματίζεται πανελλαδική μέρα δράσης ενάντια στην αύξηση της πολεμικής θητείας και πολεμοκαπηλειας.\nΚαλούμε τους Φοιτητικούς Συλλόγους να την εντάξουν στον αγωνιστικό τους σχεδιασμό και να εμπλουτίσουν τις αποφάσεις τους με αντιπολεμικό περιεχόμενο και κινητοποιήσεις σε μια τέτοια λογική.\nΣας καλούμε εσάς που είναι να στρατευτείτε σύντομα να έρθετε σε επικοινωνία με το Δίκτυο Σπάρτακος.\nΝα καταγγείλετε περιστατικά αυθαιρεσίας και καταπίεσης μέσα στα στρατόπεδα και να επιχειρήσετε να ζυμωθείτε με την κατάλληλη μεθοδολογία με τους συναδέλφους μέσα στα στρατόπεδα για το ζήτημα του στρατού και του πολέμου!


Φόβοι για πολύνεκρο ναυάγιο ανοιχτά της Λιβύης: Αγνοούνται 60 άνθρωποι - Πρώτη Καθημερινή Εφημερίδα\nΦόβοι για πολύνεκρο ναυάγιο ανοιχτά της Λιβύης: Αγνοούνται 60 άνθρωποι\n23 Μαρτίου, 2021 21:43\n116 διασωθέντες αποβιβάστηκαν στη Σικελία\nΠερίπου 60 μετανάστες μπορεί να έχουν χάσει τη ζωή τους στη θάλασσα ανοικτά της Λιβύης από πυρκαγιά που ξέσπασε στο σκάφος τους. Ενώ η Ιταλία επέτρεψε στο σκάφος-ασθενοφόρο Ocean Viking να αποβιβάσει 116 διασωθέντες, δήλωσαν σήμερα μη κυβερνητικές οργανώσεις.\nΗ ΜΚΟ Alarm Phone, που λαμβάνει κλήσεις έκτακτης ανάγκης από μετανάστες. Ανέφερε σε μια ανακοίνωση πως περίπου 60 άνθρωποι φέρονται ως αγνοούμενοι μετά τη φωτιά στον κινητήρα του σκάφους τους, που εξακολουθεί να βρίσκεται ανοικτά της Λιβύης.\nΤη νύχτα της Τετάρτης, 17, προς Πέμπτη, 18 Μαρτίου, εξαιτίας της κακοκαιρίας, «ένα ξύλινο σκάφος στο οποίο επέβαιναν τουλάχιστον 100 άνθρωποι κάλεσε την Alarm Phone. Οι άνθρωποι στο τηλέφωνο ήταν σε κατάσταση πανικού γιατί ο κινητήρας είχε πιάσει φωτιά. Η Alarm Phone ειδοποίησε τις αρμόδιες αρχές καθώς και το Ocean Viking», αναφέρει ανακοίνωση της ΜΚΟ.\nTo Ocean Viking ξεκίνησε επιχείρηση έρευνας, χωρίς επιτυχία. Καθώς δεν μπόρεσε να εξασφαλίσει τις συντεταγμένες συστήματος εντοπισμού θέσης (GPS) του σκάφους.\nΔιασωθέντες ανέφεραν πως πάνω στο σκάφος βρίσκονταν Σουδανοί, Σενεγαλέζοι, Σύροι, Πακιστανοί, Μαροκινοί και Αιγύπτιοι. Περίπου 45 από αυτούς διασώθηκαν από Λίβυους ψαράδες.\nΕξάλλου, η Ρώμη έδωσε το πράσινο φως για την είσοδο στο ιταλικό έδαφος 116 ανδρών, γυναικών και παιδιών που διασώθηκαν την περασμένη εβδομάδα ανοικτά της Λιβύης από το σκάφος της γαλλικής ΜΚΟ SOS Méditerranée. Ανακοίνωσε η τελευταία στον λογαριασμό της στο Twitter.\n«Ανακούφιση πάνω στο Ocean Viking έπειτα από πολλές μέρες με κακοκαιρία. Οι ιταλικές αρχές έδωσαν το λιμάνι της Αουγκούστα, στη Σικελία, για την αποβίβαση 116 διασωθέντων», ανέφερε η ΜΚΟ.\nΤο Ocean Viking, που πραγματοποιεί τη δεύτερη αποστολή του τον χειμώνα. Είχε αρχικά διασώσει στις 18 Μαρτίου 10 ανθρώπους, ανάμεσά τους τρία παιδιά και ένα μωρό. Στη συνέχεια, στις 20 Μαρτίου, το πλήρωμα είχε περισυλλέξει 106 μετανάστες, 31 άνδρες, 8 γυναίκες και 67 ανήλικους.\nΟι επίδοξοι μετανάστες από την Αφρική αναχωρούν κυρίως από την Τυνησία και τη Λιβύη για την Ευρώπη μέσω Ιταλίας. Οι ακτές της οποίας είναι οι πιο κοντινές.\nΠερισσότεροι από 1.200 μετανάστες έχασαν τη ζωή τους το 2020 στη Μεσόγειο. Από τους οποίους η μεγάλη πλειονότητα σε αυτήν την κεντρική διαδρομή, σύμφωνα με τον Διεθνή Οργανισμό Μετανάστευσης.\nΤα σκάφη ΜΚΟ, όπως η Ocean Viking, σώζουν ζωές αλλά κατηγορούνται επίσης εδώ και αρκετά χρόνια ότι παίζουν το παιχνίδι των διακινητών. Η Ευρωπαϊκή Ένωση είναι διχασμένη για τον τρόπο διαχείρισης του προβλήματος αφότου ξεκίνησε η κρίση με τους παράτυπους μετανάστες το 2015.\nΣτις αρχές Μαρτίου, το Συμβούλιο της Ευρώπης επέκρινε την «έλλειψη βούλησης ευρωπαϊκών κρατών» να δημιουργήσουν πολιτικές προστασίας των μεταναστών που διασχίζουν τη Μεσόγειο. Με αποτέλεσμα την απώλεια «χιλιάδων ανθρωπίνων ζωών».\nΠροηγούμενο άρθροΕλληνική Ένωση Τραπεζών: Νέα ανακοίνωση για τις ανέπαφες συναλλαγές με κάρτες\nΕπόμενο άρθροΜιανμάρ: Μια 7χρονη, το νεότερο θύμα της καταστολής μετά το στρατιωτικό πραξικόπημα


Κώστας Μπακογιάννης: Το'ριξε έξω - Σε συναυλία της Άννας Βίσση [εικόνες] | People & Style Ειδήσεις\nΣτιγμές χαλάρωσης για τον Κώστα Μπακογιάννη που πήγε στη συναυλία της Άννας Βίσση στο Γκάζι\nΣτην Τεχνόπολη του Δήμου Αθηναίων "έπιασε" ο φωτογραφικός φακός τον Κώστα Μπακογιάννη. Ο Δήμαρχος της πόλης έδωσε χθες το παρών μαζί με πλήθος κόσμου στο Γκάζι για να απολαύσει τη συναυλία της Άννας Βίσση.\nΣία Κοσιώνη: Πρωινή βόλτα με αθλητικό look στο κέντρο της Αθήνας μαζί με τον γιο της Δήμο Μπακογιάννη\nΤις τελευταίες ημέρες κυκλοφόρησαν φωτογραφίες της οικογένειας από μια μέρα την παραλία (δείτε παρακάτω), ενώ η Κοσιώνη ανέβασε ένα βίντεο του μικρού Δήμου στο instagram. Πλέον, βρίσκονται στην Αθήνα και ο μικρός φαίνεται να απολαμβάνει το αγαπημένο του ρόφημα.\n"Μπουρμπουλήθρες οι ελληνικές!" έγραψε στη λεζάντα.\nA post shared by Sia Kossioni (@siakossioni) on Aug 18, 2020 at 12:44pm PDT\nΣτιγμές στην παραλία με την πεθερά της\nΕβδομαδιαίο περιοδικό εξασφάλισε φωτογραφίες από την απόδραση της Σίας Κοσιώνη με τον γιο της και την πεθερά της Ντόρα Μπακογιάννη σε παραλία της Κρήτης, όπου κάνουν διακοπές.\nΗ Σία Κοσιώνη φοράει μικροσκοπικό μαύρο μπικίνι, ενώ η Μπακογιάννη κόκκινο ολόσωμο μαγιό.\nΔείτε στο βίντεο τα στιγμιότυπα.


ΘΕΜΑΤΑ ΨΥΧΟΛΟΓΙΑΣ: Ιανουαρίου 2012\nΜήπως έχω εξάρτηση από την πατρική μου οικογένεια;.Αδυναμία δημιουργίας νέας οικογένειας\nΝα ένα ερώτημα που βασανίζει όλο και περισσότερους νέους ανθρώπους, άνδρες και γυναίκες, όχι στην εφηβεία ή την πρώτη μετεφηβική ηλικία, αλλά αργότερα, μετά την ηλικία των 25 και ως την ηλικία των 45 -αν όχι και παραπάνω- ετών.\nΌταν ένα νέο άτομο τελειώσει τις σπουδές του, ίσως αφού έχει πάρει κάποιον μεταπτυχιακό τίτλο και αν είναι άνδρας έχει τελειώσει τις στρατιωτικές του υποχρεώσεις, βρίσκεται σε μια νέα, μάλλον δυσάρεστη θέση: έχει προσόντα αλλά δεν έχει προϋπηρεσία και συνήθως δεν έχει εργασία ή έχει κάποια κακοπληρωμένη εργασία, που δεν του δίνει οικονομική αυτονομία.\nΤι κάνει λοιπόν το άτομο αυτό; Καταφεύγει στους κόλπους της πατρικής του οικογένειας, προκειμένου να πάρει τα βασικά αγαθά για την επιβίωσή του, που δεν μπορεί να εξασφαλίσει από μόνο του. Το οικονομικό πρόβλημα -είτε με τη μορφή ανεργίας είτε με τη μορφή κακοπληρωμένης εργασίας- «κόβει» τα φτερά του νέου ανθρώπου και συρρικνώνει πολλές από τις επιλογές του. Ο οικονομικός παράγοντας όμως, δε σχετίζεται αποκλειστικά με το χρηματικό ζήτημα, μια που έχει και σημαντικές ψυχολογικές επιπτώσεις.\nΕπιστρέφοντας στο πατρικό του μετά από σπουδές, το νέο άτομο αισθάνεται ότι έχει αποτύχει, ή, ακόμα χειρότερα ότι έχει προσπαθήσει (κι έχει πάρει πτυχίο) αλλά δεν μπορεί να πετύχει. Ξαφνικά το ενήλικο παιδί της οικογένειας ξαναγίνεται έφηβος, αφού έχει οικονομική εξάρτηση από τους γονείς του αλλά και ιδιαίτερες υποχρεώσεις απέναντί τους.\nΓια παράδειγμα, το ενήλικο άτομο που ζει με τους γονείς του συνήθως δεν μπορεί να μπαινοβγαίνει άνετα στο σπίτι, μια που οι γονείς απαιτούν να μαθαίνουν τι κάνει, που και με ποιον βγαίνει, τι ώρα θα γυρίσει, κ.ο.κ. Το αποτέλεσμα είναι ότι ο νέος ενήλικας χάνει ένα μέρος της προσωπικής του ταυτότητας και παίρνει τον ρόλο του «παιδιού», που όμως ταιριάζει σε μικρότερη ηλικία. Η κατάληξη είναι ότι δημιουργείται μια σχέση εξάρτησης από τους γονείς, που συχνά εμποδίζει το νέο άτομο από το να πάρει πρωτοβουλίες, να πάρει ρίσκα -μέσα σε λογικά πλαίσια- και να κάνει αυτό που πιστεύει, χωρίς την παρέμβαση των γονιών του.\nΠέρα από τους καθαρά πρακτικούς κοινωνικο-οικονομικούς λόγους που περιγράψαμε παραπάνω, υπάρχουν και άλλοι παράγοντες που καθορίζουν το γιατί ένα νέο άτομο εξαρτάται συναισθηματικά από την οικογένειά του.\nΠολλές οικογένειες είναι δεμένες και έχουν δυνατές αξίες και δεσμούς που ενώνουν τα μέλη τους. Οι οικογένειες αυτές είτε έχουν ως κεντρικό πρόσωπο τον πατέρα ή, συνήθως, τη μητέρα. Τα παιδιά μιας τέτοιας οικογένειας μεγαλώνουν με πολύ αγάπη, σε ένα ζεστό και ασφαλές περιβάλλον. Καθώς όμως μεγαλώνουν, οι γονείς δυσκολεύονται να αφήσουν τα ηνία από τα χέρια τους κι επιμένουν να έχουν τον έλεγχο όλης της οικογένειας.\nΚινούμενοι εγωιστικά και από μια προσωπική επιθυμία να τα ορίζουν όλα, οι γονείς ουσιαστικά δεν επιτρέπουν στα ενήλικα παιδιά τους να ενηλικιωθούν. Aλλοτε με υστερίες και υπερβολές (αν φύγεις θα με πιάσει η καρδιά μου και θα πεθάνω»), άλλοτε με δημιουργία ενοχών στο παιδί («θα πεθάνω και θα φταις εσύ»), άλλοτε με απειλές (αν δεν κάνεις αυτό που σου λέω δεν θα σου δώσω χρήματα/το αυτοκίνητο) και άλλοτε με μια εμμονή στα παλιά («εμείς έτσι κάναμε πάντα και δεν θα αλλάξουμε τώρα») κρατάνε το ενήλικο παιδί τους συναισθηματικά δέσμιο και ζεμένο στο άρμα της οικογένειας. Όμως, κάτι τέτοιο είναι αφύσικο, με αποτέλεσμα να δημιουργείται δυσαρμονία, ένταση, άσχημη ψυχική διάθεση και, στο τέλος, το ενήλικο παιδί να μη μπορεί να φτιάξει τη ζωή του.\nΤο εξαρτημένο από την οικογένειά του ενήλικο άτομο συνήθως αισθάνεται ενοχές: από τη μία, όπως είναι φυσικό, αγαπάει τους γονείς του και θέλει να είναι κοντά τους, από την άλλη όμως βαθιά μέσα του αντιλαμβάνεται ότι η στάση του ίσως είναι ακραία. Ωστόσο, δεν τολμάει να θέσει το ζήτημα που τον απασχολεί στους γονείς του, ούτε καν στον ίδιο του τον εαυτό.\nΑυτή η εξάρτηση από την οικογένεια όμως, δεν επιτρέπει στο νέο άτομο να αυτονομηθεί ψυχολογικά: ζει μέσα στην οικογένεια, για την οικογένεια και δρα συλλογικά και όχι ατομικά. Αυτό όμως δημιουργεί περισσότερα προβλήματα απ’ όσα λύνει, διότι το άτομο με εξάρτηση από την οικογένειά του δυσκολεύεται να ωριμάσει συναισθηματικά. Συχνά, έχει χαμηλή αυτοεκτίμηση, αφού δεν μπορεί να πιστέψει στην αξία του μεμονωμένα και θέλει να πάρει την επιβεβαίωση που του προσφέρει η οικογένειά του. Δεν παίρνει πρωτοβουλίες και δεν καλλιεργεί την αυτονομία του, αφού η οικογένεια πρέπει να εγκρίνει την κάθε του πράξη.\nΠολλές φορές το εξαρτημένο από την οικογένειά του άτομο αισθάνεται μια χρόνια μελαγχολία, την οποία θεωρεί μέρος των πραγμάτων και της ζωής, αφού δεν έχει γνωρίσει διαφορετικές, στενές, αλλά όχι ασφυκτικές οικογενειακές σχέσεις.\nΗ ερωτική ζωή των εξαρτημένων από την οικογένειά τους ενηλίκων πολλές φορές είναι ένα δράμα από μόνη της. Ενώ το νέο άτομο έχει ανάγκη να βρει έναν/μία σύντροφο και να κάνει τη δική του οικογένεια, η πατρική του οικογένεια μπλοκάρει ή σαμποτάρει κάθε τέτοια απόφαση.\nΤα προσχήματα που βρίσκει η πατρική οικογένεια άλλοτε ακούγονται σωστά, άλλοτε είναι κατάφωρα λανθασμένα. Είτε στη μία είτε στην άλλη περίπτωση, πρωταρχικό μέλημα της οικογένειας δεν είναι αυτό που φαίνεται προς τα έξω, δηλαδή να προστατέψει το παιδί της από μια «κακή» σχέση, αλλά να μην επιτρέψει στο παιδί της να φύγει από την οικογένεια και σπάσει τη συνοχή και τον έλεγχο που αυτή ασκεί.\nΤο βασικό πρόβλημα των εξαρτημένων από την οικογένειά τους ενηλίκων είναι ότι τελικά η αφύσικη αυτή προσκόλληση δεν τους αφήνει να «ανοίξουν τα δικά τους φτερά» και να δημιουργήσουν τη δική τους οικογένεια.\nΤο εξαρτημένο από την οικογένειά του άτομο μπλοκάρει τον εαυτό του και τις επιθυμίες του και βάζοντας την πατρική του οικογένεια πάνω από τον εαυτό του καταδικάζει τον ίδιο του τον εαυτό σε μια ζωή που διέπεται από «πρέπει» και όχι από «θέλω». Έτσι, ενώ έχει ερωτικές σχέσεις, στην πραγματικότητα αυτές τελματώνουν γιατί δεν μπορεί να τις φτάσει στο σημείο δέσμευσης για αρραβώνα ή γάμο.\nΤο εξαρτημένο άτομο μένει μόνο του, γιατί κάποια στιγμή ο/η σύντροφός του βαριέται να περιμένει κι αντιλαμβάνεται ότι δεν υπάρχει φυσιολογικό μέλλον για τη σχέση τους. Δυστυχώς, στο σημείο αυτό η πατρική οικογένεια επεμβαίνει και παρηγορεί το παιδί της λέγοντάς του ότι ο/η σύντροφος που το άφησε ήταν τελικά «κακός/ακατάλληλος άνθρωπος, όπως σου είχαμε πει», χωρίς να αντιλαμβάνονται ότι οι ίδιοι οδήγησαν τα πράγματα στο τέλος.\nΤο αποτέλεσμα είναι ότι το εξαρτημένο άτομο τυφλώνεται ψυχολογικά, θεωρεί ότι η οικογένειά του έχει δίκιο, νιώθει εξαπατημένο από τη σχέση του, δεν αναγνωρίζει το φταίξιμο της οικογένειάς του στη διάλυση του δεσμού του και πιστεύει ότι όλα τα άτομα του αντίθετου φύλου είναι ακατάλληλα και παραμένει προσκολλημένο στην καλή του οικογένεια, αδυνατώντας να σπάσει αυτόν τον φαύλο κύκλο.\nΘα πρέπει να αντιληφθεί ότι κάθε φορά που διαφοροποιείται η άποψή του από αυτή της οικογένειάς του δε σημαίνει ότι δεν τους αγαπάει ή ότι τους απορρίπτει, αλλά ότι οι διαφορές είναι κάτι φυσιολογικό στις ανθρώπινες σχέσεις. Σημαντικό είναι για το άτομο αυτό να καταλάβει ότι οι δεσμοί αγάπης και συνοχής σε μια οικογένεια δε διατηρούνται με τον «βούρδουλα» ή με απαγορεύσεις, αλλά με τη συζήτηση και την επικοινωνία. Και, τελικά, όταν έρθει η ώρα της απόφασης, το ενήλικο παιδί παίρνει τη δική του απόφαση, αφού έχει ακούσει ό,τι έχει να του πει η πατρική του οικογένεια.\nΗ πατρική οικογένεια με τη σειρά της πρέπει να στηρίξει το παιδί της ακόμα και αν δε συμφωνεί, γιατί αυτό είναι μέρος του σεβασμού προς την προσωπικότητα του άλλου και μέρος της διαδικασίας συναισθηματικής ωρίμανσης κι ενηλικίωσης. Και βέβαια, μια οικογένεια που έχει βάλει γερά θεμέλια κι έχει δώσει αξίες κι αρχές στο παιδί της, δε χρειάζεται να ανησυχεί ότι αυτό δεν θα τα καταφέρει χωρίς τη γνώμη της και τη συμβουλή της.\nhealth.in.gr-Γράφει η Δρ Λίζα Βάρβογλη, Ph.D. Ψυχολόγος-Ψυχοθεραπεύτρια, Επιστημονική Συνεργάτις Ιατρικής Σχολής Παν/μίου Αθηνών και Παν/μίου Harvard\nΑναρτήθηκε από nitsa2009 στις 12:34 μ.μ. Δεν υπάρχουν σχόλια:\nΗ ΑΓΑΠΗ ΠΟΝΑΕΙ!!!\nΣτο άκουσμα της λέξης ‘αγάπη’, μας έρχονται στο νου εικόνες από ερωτευμένα ζευγάρια, συναισθήματα οικειότητας και ζεστασιάς, συντροφικότητα, μοίρασμα, αυτονομία και δέσμευση ταυτόχρονα.\nΌμως γεγονότα της καθημερινής ζωής μας δίνουν μία άλλη πραγματικότητα. Ζευγάρια που πονάνε, γυναίκες που ενώ κακοποιούνται από τον άντρα τους, συνεχίζουν να ζουν μαζί του, άνθρωποι ερωτευμένοι με συναισθηματικά μη διαθέσιμους συντρόφους, δεσμοί καταστροφικοί που αντί να διαλύονται φουντώνουν ολοένα και πιο πολύ.\nΓια ποιο λόγο λοιπόν επιλέγουμε να είμαστε σε σχέσεις οδυνηρές, σχέσεις που βάζουν σε κίνδυνο τη συναισθηματική και ακόμα και την σωματική μας υγεία; Πολλοί θα ισχυριστούν πως πίσω από αυτή την προσκόλληση σε τέτοιου είδους σχέσεις κρύβεται μία μεγάλη αγάπη. Μία αγάπη που πονάει όμως δεν είναι αληθινή.\nΕάν εξετάσουμε προσεκτικά τις σχέσεις στις οποίες έχουμε προσκολληθεί θα διαπιστώσουμε πως πίσω τους δεν κρύβεται παρά μόνο ένας μεγάλος φόβος για εγκατάλειψη, ένας φόβος μήπως βρεθούμε μόνοι, ο φόβος της απόρριψης και της καταστροφής.\nΠότε η αγάπη προκαλεί πόνο\nΗ αγάπη γίνεται οδυνηρή όταν είμαστε με κάποιον που είναι ακατάλληλος για εμάς αλλά αδυνατούμε να χωρίσουμε.\nΌταν προτιμάμε να είμαστε σε μία σχέση, όσο ‘άρρωστη’ και εάν είναι, παρά να είμαστε μόνοι.\nΌταν τρέμουμε στην ιδέα της απόρριψης και της εγκατάλειψης και μπορούμε να κάνουμε το οτιδήποτε για να την αποφύγουμε.\nΌταν συνειδητοποιούμε πως σχεδόν σε όλες μας τις σχέσεις παίζουμε τον ρόλο του ψυχολόγου στο σύντροφο μας.\nΌταν οι περισσότεροι δεσμοί μας είναι με συντρόφους δεσμευμένους, αδιάφορους, ακατάλληλους και εμείς ελπίζουμε πως ‘θα αλλάξουν για χάρη μας’.\nΌταν δικαιολογούμε το θυμό, την αδιαφορία του συντρόφου μας αποδίδοντας τη στα άσχημα παιδικά του χρόνια.\nΌταν κάνουμε έρωτα με κάποιον που δεν μας είναι ερωτικά επιθυμητός ή όταν χρησιμοποιούμε την ερωτική πράξη ως μέσο διαφυγής από τα προβλήματα μας.\nΌταν η δική μας ευτυχία εξαρτάται από τα συναισθήματα και τη συμπεριφορά του συντρόφου μας.\nΓι όλους τους παραπάνω και όχι μόνο λόγους η αγάπη μπορεί να γίνει για κάποιους ανθρώπους εθισμός. Και παρόλο που έχουμε συνηθίσει να ακούμε μόνο για εξάρτηση στο τσιγάρο, στο αλκοόλ, στα ναρκωτικά, στον τζόγο, υπάρχει και η εξάρτηση από την αγάπη. Όταν λοιπόν η αγάπη γίνεται έμμονη ιδέα και αναστέλλει όλους τους υπόλοιπους τομείς της ζωής ενός ατόμου, τότε μιλάμε για παθολογική αγάπη, για εξαρτημένη αγάπη.\nΠοιοι αγαπούν πολύ\nΓια αυτούς που είναι εξαρτημένοι από την αγάπη, η βασική τους προτεραιότητα είναι οι ανάγκες του συντρόφου τους, ακόμη και εάν αυτό σημαίνει ότι οι ίδιοι μπορεί να χάνουν επαγγελματικές και κοινωνικές ευκαιρίες προκειμένου να διατηρήσουν τη σχέση αυτή. Συνήθως η υπερβολική αγάπη είναι ένα φαινόμενο που αφορά τις γυναίκες χωρίς αυτό να σημαίνει πως δεν υπάρχουν και άντρες που αγαπούν πολύ. Όμως λόγω των πολιτισμικών και βιολογικών διαφορών τους, οι άντρες εκδηλώνουν άλλα μοτίβα συμπεριφοράς για να καλύψουν το συναισθηματικό τους κενό όπως η υπερβολική αφοσίωση στη δουλειά ή η εμμονή σε ένα χόμπυ.\nΤα άτομα που αγαπούν πολύ σχεδόν πάντα προέρχονται από δυσλειτουργικές οικογένειες οι οποίες δεν μπόρεσαν να ανταποκριθούν στις συναισθηματικές ανάγκες των παιδιών τους. Η επικοινωνία μεταξύ των μελών αυτών των οικογενειών ποτέ δεν ήταν αληθινή, καθώς η εκδήλωση των συναισθημάτων ήταν κάτι απαγορευμένο. Έχουν ζήσει με γονείς που συγκρούονταν μεταξύ τους και για κάποιους δικούς τους λόγους δεν μπόρεσαν να δώσουν φροντίδα και αγάπη στα παιδιά τους. Έμαθαν ως πρότυπο σχέσεων αυτό με τις εντάσεις, τους καυγάδες, την αδιαφορία και την εξάρτηση και τείνουν να το επαναλαμβάνουν στην ενήλικη τους ζωή προκειμένου να αλλάξουν τις καταστάσεις.\nΠως θα πρέπει να αντιμετωπιστεί η εξάρτηση στην αγάπη\nΌσοι υποφέρουν από υπερβολική αγάπη θα πρέπει να αναγνωρίσουν πως έχουν μπροστά τους ένα δύσκολο αγώνα και χρειάζονται υπομονή και δύναμη για να αλλάξουν συμπεριφορές και χαρακτηριστικά της προσωπικότητας τους που είναι βαθιά ριζωμένα μέσα τους. Θα πρέπει να βρουν τη δύναμη να γνωρίσουν, να αποδεχτούν, να εκτιμήσουν και να αγαπήσουν τον εαυτό τους.\nΝα ζητήσουν βοήθεια (διαβάζοντας ένα βιβλίο, απευθυνόμενοι σε ένα ειδικό, συμμετέχοντας σε μία θεραπευτική ομάδα). Να ανακαλύψουν αυτά που τους ευχαριστούν και να μην ξεχνάνε πως μπορεί να μη μπορούν να αλλάξουν τον άλλον όμως σίγουρα μπορούν να αλλάξουν τον εαυτό τους.\nΣύμφωνα με τον Erich Fromm ‘εάν κάποιος μπορεί να αγαπά δημιουργικά, αγαπά και τον εαυτό του, εάν μπορεί να αγαπά μόνο τους άλλους, τότε δεν μπορεί να αγαπήσει καθόλου’.\nΑναρτήθηκε από nitsa2009 στις 12:29 μ.μ. Δεν υπάρχουν σχόλια:\nΤΙ ΔΕΝ ΓΝΩΡΙΖΕΤΕ ΓΙΑ ΤΙΣ ΨΥΧΟΛΟΓΙΚΕΣ ΘΕΡΑΠΕΙΕΣ\nΕσύ ξέρεις πότε είναι ο σωστός χρόνος για ‘σενα\nΜερικοί άνθρωποι επισκέπτονται τον ψυχολόγο μετά από πιεστικές, κάποιες φορές, παραινέσεις των ανθρώπων γύρω τους. Τις περισσότερες φορές, το καλύτερο είναι να επιλέξεις εσύ το χρόνο που θα επισκεφτείς έναν θεραπευτή για να συζητήσεις τα θέματα που σε απασχολούν. Για παράδειγμα, η Κάτια (ψευδώνυμο), που αποφάσισε να κάνει θεραπεία λέει: ‘Είχα καταλάβει ότι είχα κάποιες δυσκολίες από παλιά μου θέματα στις οποίες δεν είχα δώσει σημασία. Πίστευα ότι έτσι απλά θα φύγουν. Αισθάνθηκα, όμως, ότι είχα φτάσει μπροστά σε ένα συναισθηματικό τοίχο. Αυτό δημιουργούσε δυσκολίες σε ‘μένα, στις σχέσεις μου, στη ζωή μου γενικότερα. Δεν ήθελα άλλο να μου συμβαίνει αυτό. Ήθελα να το αντιμετωπίσω προτού κάνω οικογένεια. Δεν θα ήθελα να το μεταφέρω μελλοντικά στα παιδιά μου. Έτσι, αποφάσισα να κάνω θεραπεία.’\nΜπορεί να αισθανθείς περίεργα την πρώτη φορά που θα πας στον ψυχολόγο\nΚαι είναι απόλυτα φυσιολογικό! Πας να μιλήσεις για τον εαυτό σου και τα προσωπικά σου σε έναν ξένο. Πού αλλού στη ζωή μπορείς να το κάνεις αυτό! Αν κάνεις κάτι τέτοιο στην πραγματική ζωή το πιθανότερο είναι ο άλλος απλά να εξαφανιστεί. Όμως, σκέψου, πας στον οδοντίατρο για να φροντίσεις τα δόντια σου, γιατί να μην πας σε κάποιον που μπορεί να σε βοηθήσει να φροντίσεις τα συναισθήματά σου; Η Σοφία (ψευδώνυμο) λέει: ‘ Στην αρχή ήμουν πολύ σφιγμένη και δεν είχα ιδέα πόσο χρειάζεται να μιλήσω. Μετά, όμως, από λίγη ώρα άρχισα να δακρύζω συνειδητοποιώντας ότι είναι η πρώτη φορά μετά από 10 χρόνια που μπόρεσα να ανοιχτώ πραγματικά - και μάλιστα σε κάποιον που ήταν εκεί για να με ακούσει’.\nΟι άλλοι μπορεί να νομίζουν ότι ‘κάτι δεν πάει καλά με ‘σενα’ αν κάνεις ψυχολογική θεραπεία\nΜην περιμένεις να καταλάβουν όλοι τι είναι και τι κάνει η συμβουλευτική και η θεραπεία. Μερικοί, ίσως σκεφτούν ότι ‘δεν πας καλά’ ή να νιώσουν την έκπληξη και την απορία ‘πώς εσύ που είσαι μια χαρά φυσιολογικό άτομο έχεις ανάγκη από τέτοια; ’. Συνήθως, αυτή η αντιμετώπιση οφείλεται στην άγνοια και στην έλλειψη έγκυρης πληροφόρησης για το τι είναι και πώς λειτουργούν οι ψυχολογικές θεραπείες.\nΔεν φταίει ποτέ μόνο ένα πράγμα...(ούτε καν μόνο οι γονείς σου)!\nΤο στερεότυπο που κυρίως επικρατεί για τη θεραπεία είναι ότι πας εκεί για να μιλήσεις για τους οι γονείς σου και για το πώς σου ‘κατέστρεψαν’ τη ζωή. Δεν χρειάζεται να είναι πάντα έτσι. Οι γονείς μπορεί να έρχονται ως θέμα στη θεραπεία, αλλά όχι τόσο πολύ όσο ίσως μπορεί να φαντάζεσαι. Μπορεί να έχεις κατά καιρούς μια ουσιαστική συζήτηση με το θεραπευτή ή τη θεραπεύτριά σου για τις σχέσεις με τους γονείς σου και την οικογένειά σου αλλά δεν είναι πάντα το κυρίαρχο θέμα. Μπορείς να μιλήσεις για όποια θέματα σε απασχολούν, ακόμα και για τον καιρό!\nΟ χώρος είναι όσο σημαντικός όσο και ο/η θεραπευτής σου\nΟ κάθε θεραπευτής έχει το δικό του επαγγελματικό στιλ στο χώρο του. Μπορεί, επίσης, να βλέπεις το θεραπευτή σου σε ένα χώρο απλό και πιο ουδέτερο, όπως π.χ. ένα ιατρείο. Σε κάθε περίπτωση, όμως, ο χώρος του θεραπευτή σου ή της θεραπεύτριάς σου είναι σημαντικό να σε κάνει να αισθάνεσαι άνετα και ότι εκεί μπορείς να εκφραστείς με ασφάλεια και εχεμύθεια.\nΗ θεραπεία μπορεί να διαρκέσει αρκετό χρόνο\nΥπάρχει ποικιλία στη διάρκεια των θεραπειών. Άλλες είναι βραχείες- δηλαδή ο αριθμός των συνεδριών μπορεί να είναι περιορισμένος, για παράδειγμα συνήθως από 6-20. Αυτές οι θεραπείες συνήθως επικεντρώνονται σε ένα συγκεκριμένο θέμα που σε απασχολεί. Υπάρχουν και οι μακρόχρονες θεραπείες, όπου έχεις το χρόνο και την ευκαιρία να εξερευνήσεις και να γνωρίσεις τον εαυτό σου πιο σφαιρικά και ολοκληρωμένα. Το τι θα διαλέξεις εξαρτάται από το τι θέλεις και πού θες να φτάσεις – όπως συμβαίνει κι όταν θες να μάθεις μια ξένη γλώσσα.\nΓια παράδειγμα, σε ένα ταχύρρυθμο τμήμα θα μάθεις να επικοινωνείς καλά για τα βασικά. Σε ένα πιο μακρόχρονο πρόγραμμα θα μάθεις καλύτερα τη γλώσσα, μπορεί ακόμα και να γίνει σαν η δεύτερη μητρική σου. Η επιλογή είναι δική σου. Επειδή, όμως, κάθε περίπτωση είναι μοναδική και ξεχωριστή, πάντα μπορείς να το συζητήσεις αυτό με το θεραπευτή ή τη θεραπεύτρια που θα επιλέξεις.\nΕσύ θα αποφασίσεις ποιος είναι ο καλύτερος θεραπευτής για ‘σενα\nΌπως και όταν θέλεις να διαλέξεις οποιαδήποτε άλλη σημαντική υπηρεσία, έτσι μπορείς να διαλέξεις και ψυχολόγο. Μπορεί να χρειαστεί να τηλεφωνήσεις ή και να επισκεφτείς αρκετούς ψυχολόγους μέχρι να καταλήξεις στον καλύτερο/η για εσένα.\nΨάξε για την καλύτερη βοήθεια για εσένα. Μπες στο Διαδίκτυο, πάρε πληροφορίες από έγκυρες ιστοσελίδες και ιστοσελίδες αναγνωρισμένων συλλόγων ψυχολόγων και ψυχοθεραπευτών. Εξοικειώσου με το θέμα.\nΡώτα τον γιατρό σου ή κάποιον που εμπιστεύεσαι αν γνωρίζει κάποιον να σου συστήσει.\nΡώτα τον θεραπευτή σου για οποιαδήποτε απορία έχεις για τη θεραπεία. Πάντα μπορείς να πάρεις και μια δεύτερη γνώμη ή να βρεις άλλο θεραπευτή.\nΑναρτήθηκε από nitsa2009 στις 12:23 μ.μ. Δεν υπάρχουν σχόλια:\nΔΕΙΞΕ ΤΑ ΧΕΡΙΑ ΣΟΥ\nΑπό το να νικήσεις τη γρίπη μέχρι το να χάσεις τα περιττά κιλά, τα χέρια σου μπορούν να αποτελέσουν το καλύτερο εργαλείο υγείας που διαθέτεις –και δεν χρησιμοποιείς.\nαπαραίτητα θρεπτικά συστατικά και πληκτρολογείς το τηλέφωνο του γιατρού σου κάθε φορά που αισθάνεσαι ότι κάτι δεν πάει καλά. Κι\nόμως, τα χέρια σου είναι ένα εξαιρετικό εργαλείο που μπορεί να θωρακίσει την υγεία σου με πολλούς ακόμα -λιγότερο εμφανείς- τρόπους.\nόπου το σώμα παράγει πολύ μικρή (υπο) ή υπερβολικά μεγάλη (υπέρ) ποσότητα ορμονών που ρυθμίζουν τον μεταβολισμό. Αλλα συνηθισμένα συμπτώματα του υπερθυρεοειδισμού είναι η αδυναμία συγκέντρωσης, η ανεξήγητη απώλεια βάρους και η διαρκής αίσθηση πείνας και ζέστης. Αντίστοιχα, στις πιθανές ενδείξεις υποθυρεοειδισμού συγκαταλέγονται η κόπωση, ο πόνος στις αρθρώσεις και στους μυς, η πρόσληψη βάρους και η διαρκής αίσθηση κρύου. Αν υποψιάζεσαι ότι κάτι δεν πάει καλά\n4. Απόκτησε περισσότερα και πιο ανθεκτικά μαλλιά\nΓια να αποκτήσεις πιο πλούσια μαλλιά, τα χέρια σου θα πρέπει να μάθουν να τους προσφέρουν περισσότερα από το χτένισμα, το στέγνωμα και το styling. Χάρισε στο τριχωτό της κεφαλής σου ένα μασάζ qigong, το οποίο σύμφωνα με τους ειδικούς διευκολύνει την ανάπτυξη αλλά και την πάχυνση της τρίχας. Πώς θα το κάνεις; Τοποθέτησε τα ακροδάχτυλά σου στη γραμμή του μετώπου, εκεί που ξεκινούν τα μαλλιά, και έκπνευσε καθώς χτενίζεις με τα δάχτυλά σου προς την κορυφή του κεφαλιού και έπειτα μέχρι τον αυχένα. Επανάλαβε τη διαδικασία 10 φορές την ημέρα.\nΤα χέρια μπορούν να προδώσουν την πραγματική ηλικία σου. Ακόμα κι αν διανύεις τα πρώτα –άντα, τα καταστροφικά σημάδια της υπερέκθεσης στον ήλιο, καθώς και η φυσιολογική φθορά του χρόνου, είναι εμφανή στα άκρα σου: ξηρή επιδερμίδα, καφέ κηλίδες και λέπτυνση του δέρματος. Αν, τώρα, στα παραπάνω προσθέσεις και την επίδραση που έχουν στα χέρια σου απλές καθημερινές δραστηριότητες (βλ. πλύσιμο πιάτων, κηπουρική, ποδηλασία) θα καταλάβεις ακριβώς ποιος είναι ο λόγος που στο τέλος της ημέρας τα χέρια σου δείχνουν τόσο ταλαιπωρημένα. Για να τα διατηρήσεις υγιή και νεανικά, όπως το υπόλοιπο σώμα σου, πρόσφερέ τους την ίδια φροντίδα που προσφέρεις στο πρόσωπό σου. Φρόντισε να τα ενυδατώνεις τακτικά, να τους απλώνεις ένα αντηλιακό προϊόν πριν βγεις έξω (και καθόλη τη διάρκεια του χρόνου) και αν η βλάβη από τον ήλιο είναι εκτεταμένη, ζήτησε τη βοήθεια του δερματολόγου σου για να αποκαταταστήσεις ιατρικώς τη ζημιά.\nΕνα πρωτοποριακό τεστ για την καρδιά μπορεί να αξιολογήσει την υγεία της στηριζόμενο στο μήκος των δαχτύλων, και μάλιστα πριν εμφανιστεί οποιοδήποτε από τα γνωστά συμπτώματα καρδιακής πάθησης. Πώς είναι δυνατόν να συμβαίνει κάτι τέτοιο; Οπως εξηγεί ο Arthur Agatston, MD, καρδιολόγος, «Το ενδοθήλιο είναι ένα στρώμα κυττάρων που επενδύει την εσωτερική πλευρά των αγγείων του αίματος και της λέμφου. Παράγει ουσίες που επηρεάζουν τη λειτουργία των αγγείων, προκαλώντας διαστολή και συμπίεση, καθώς και θρομβώσεις, ενώ ταυτόχρονα παίζει σημαντικό ρόλο στην πήξη του αίματος, στη διαπερατότητα και τη μεταφορά ουσιών στο αρτηριακό τοίχωμα, αλλά και στη σύνθεση αυξητικών παραγόντων για τη δημιουργία νέου ενδοθηλιακού ιστού. Οι αρνητικές αλλαγές στο ενδοθήλιο συμβαίνουν πολλά χρόνια πριν εμφανιστούν άλλα ορατά συμπτώματα καρδιακού προβλήματος». Σήμερα οι γιατροί έχουν στη διάθεσή τους ένα τεστ που ελέγχει την υγεία του ενδοθηλίου. Αυτό που χρησιμοποιεί ο A. Agatston ονομάζεται VENDYS: «Περιλαμβάνει έναν ανιχνευτή της θερμοκρασίας του δαχτύλου, που τοποθετείται στον δείκτη και το τύλιγμα μιας χειροπέδας μέτρησης της αρτηριακής πίεσης στο μπράτσο. Καθώς η χειροπέδα φουσκώνει, η ροή του αίματος στο χέρι μειώνεται και η θερμοκρασία στο δάχτυλο πέφτει. Μετά από 5 λεπτά η χειροπέδα ξεφουσκώνει και η ροή του αίματος επανέρχεται. Οσο πιο σύντομα επανέρχεται στα φυσιολογικά επίπεδα η θερμοκρασία στο δάχτυλο, τόσο πιο υγιές είναι το ενδοθήλιο». Το συγκεκριμένο τεστ μπορεί επιπλέον να βοηθήσει τον γιατρό να κατανοήσει πόσο καλά αποτελέσματα έχει η θεραπευτική αγωγή και οι αλλαγές στον τρόπο ζωής στην αντιμετώπιση του προβλήματος. Αν ένας ασθενής χάνει βάρος συστηματικά, μειώνει την αρτηριακή πίεσή του ή αρχίσει να παίρνει φάρμακα, μπορώ να ανιχνεύσω τις θετικές αλλαγές στη λειτουργία των ενδοθηλίων σχεδόν αμέσως», λέει ο Α. Agatston. «Με άλλες μεθόδους, όπως η μέτρηση του αθηρωματικού φορτίου, θα έπρεπε να περιμένω για χρόνια».\n8. Ελεγξε το κυκλοφορικό σου\nΜΑΡΙΑ ΜΥΛΩΝΑ - prevention\nΑναρτήθηκε από nitsa2009 στις 12:14 μ.μ. Δεν υπάρχουν σχόλια:\nΤΑ 9 ΣΤΑΔΙΑ ΤΗΣ ΜΕΤΑΒΑΣΗΣ ΣΤΟΝ ΑΛΛΟ ΚΟΣΜΟ\nΔιαβάστε περισσότερα στο TO-POTISTIRI.BLOGSPOT.COM Το Ποτιστήρι ©: ΔΕΙΤΕ: Τα 9 στάδια της μετάβασης στον άλλο κόσμο!!!\nΑναρτήθηκε από nitsa2009 στις 11:28 π.μ. Δεν υπάρχουν σχόλια:\nΗ ΨΥΧΟΛΟΓΙΑ ΤΟΥ ΥΠΕΡΒΑΡΟΥ ΑΤΟΜΟΥ\n• Ασυνείδητη επιθυμία εγκυμοσύνης: Ισχύει για γυναίκες που κερδίζουν βάρος για να έχουν μια ψευδαίσθηση ότι είναι έγγειες. Η ανάγκη αυτή είναι φυσικά υποσυνείδητη, συνειδητά το άτομο δεν έχει ιδέα ότι αυτό συμβαίνει.\nΑναρτήθηκε από nitsa2009 στις 11:19 π.μ. Δεν υπάρχουν σχόλια:\nΕΛΕΥΘΕΡΩΣΤΕ ΤΑ ΣΥΝΑΙΣΘΗΜΑΤΑ ΠΟΥ ΚΡΥΒΕΙ ΤΟ ΣΩΜΑ ΣΑΣ!\nΤο σώμα συνιστά αναπόσπαστο στοιχείο της ανθρώπινης δράσης και μια σύνθετη ψυχοσυναισθηματική οντότητα, που διαδραματίζει ενεργό ρόλο στον τρόπο με τον οποίο βιώνουμε τις κοινωνικές σχέσεις. Δεν συνιστά μόνο ένα αμετάβλητο και βιολογικό αντικειμενικό στοιχείο αλλά και μια ζωντανή υποκειμενική πραγματικότητα. Μέσω του σώματος βιώνουμε και αντιλαμβανόμαστε τον κόσμο : όπως έχει χαρακτηριστικά αναφέρει ο Γάλλος φιλόσοφος Maurice Merleau-Ponty ‘το σώμα μας είναι για τον κόσμο ό,τι και η καρδιά για τον οργανισμό’ (1962), είναι ο τρόπος του να είναι κανείς στον κόσμο (being-in-the-world), συνιστά την ίδια την άποψη που έχουμε για τον κόσμο. Δεν είμαστε απλοί παρατηρητές του κόσμου, λόγω του γεγονότος ότι είμαστε πάντα δεμένοι με μια ζωντανή σχέση με αυτόν, η οποία είναι θεμελιωμένη στη δραστηριότητα του σώματος. Παράλληλα, μεταφέροντας μηνύματα προς το κοινωνικό περιβάλλον για τα ατομικά χαρακτηριστικά και τη μοναδικότητά μας, το σώμα συνιστά κύριο συστατικό της ταυτότητας του ατόμου και αναπόσπαστο στοιχείο έκφρασης και προβολής της προσωπικότητας και του εαυτού.\nΤα συναισθήματα, ως μια επιμέρους διάσταση του σωματοποιημένου υποκειμένου, διαπερνούν κάθε πλευρά της ανθρώπινης εμπειρίας και όλες τις κοινωνικές σχέσεις. Αποτελούν τρόπους εξωτερίκευσης της εσωτερικής κατάστασης του ατόμου και αναπόσπαστα στοιχεία της κοινωνικής έκφρασης, αφού μέσω των συναισθημάτων βιώνουμε την κοινωνικότητά μας και συμμετέχουμε στις κοινωνικές μας επαφές. Τα συναισθήματα αφενός λειτουργούν ως η ‘κόλλα’ που φέρνει τους ανθρώπους κοντά και καθιστά βιώσιμες τις κοινωνικές και πολιτιστικές δομές και αφετέρου είναι αυτά που μπορούν να οδηγήσουν τα άτομα σε αντίθετη πορεία, δηλαδή να ‘γκρεμίζουν’ τις κοινωνικές δομές και να αμφισβητούν τις πολιτιστικές παραδόσεις. Με τον τρόπο αυτό η εμπειρία, η συμπεριφορά, η αλληλεπίδραση και η οργάνωση είναι συνδεδεμένες με την κινητοποίηση και την έκφραση των συναισθημάτων. Ο Αμερικανός κοινωνιολόγος Randall Collins (1990) χρησιμοποίησε τον όρο ‘συναισθηματική ενέργεια’ προκειμένου να σχολιάσει τον τρόπο με τον οποίο το συναίσθημα οδηγεί την ανθρώπινη συμπεριφορά. Τα συναισθήματα συνιστούν κινητήριο δύναμη της ανθρώπινης ύπαρξης, όχι μόνο επειδή κυβερνούν τις υποκειμενικές ατομικές εμπειρίες, αλλά επειδή ενεργοποιούν επίσης την ανταπόκριση των άλλων, διευκολύνοντας την κοινωνική αλληλεπίδραση.\nΣτη σύγχρονη κοινωνία της ανασφάλειας, της επικινδυνότητας και της αλλοτρίωσης, η απογοήτευση και η αβεβαιότητα για το μέλλον δημιουργεί συχνά μια κενότητα συναισθημάτων, η οποία έχει ως αποτέλεσμα τα σύγχρονα άτομα να φτάνουν πολλές φορές στο σημείο να φοβούνται ακόμα και να αισθανθούν, αναστέλλοντας και καταπιέζοντας τα συναισθήματά τους ή ακόμα και ‘κοιμίζοντάς’ τα. ‘Σύμμαχος’ των ‘ναρκωμένων’ συναισθημάτων υπήρξε η καταναλωτική κουλτούρα, στο πλαίσιο της οποίας είχε δοθεί έμφαση στην εξωτερική εμφάνιση του σώματος, δηλαδή του φαίνεσθαι, και στην κατανόηση της προσωπικής ανάπτυξης από την άποψη της επίδειξης, αγνοώντας τη συναισθηματική σφαίρα της ανθρώπινης ύπαρξης και προωθώντας τη ‘ρηχότητα’ και την ‘επιδερμικότητα’. Με τη σημερινή οικονομική κρίση να επηρεάζει αρνητικά το βιοτικό επίπεδο όλων, οι πολλαπλές απογοητεύσεις και ματαιώσεις, τόσο σε προσωπικό όσο και σε συλλογικό επίπεδο, οδηγούν τα άτομα σε αρνητικές σκέψεις, με αποτέλεσμα να πορεύονται χωρίς ελπίδες και χωρίς προσδοκίες. Αυτό έχει ως συνέπεια συχνά να ‘βουλιάζουν’ μέσα σε μια αυστηρή και μοιρολατρική προσέγγιση της ζωής και να χρησιμοποιούν το μυαλό τους για να παραμένουν σε μια κατάσταση άγχους ή ακόμα χειρότερα παθητικότητας, απόσυρσης και παραίτησης από τη ζωή.\nΈτσι, σήμερα, χρειάζεται περισσότερο από ποτέ τα σύγχρονα άτομα να αφυπνίσουν τα συναισθήματά τους, τα οποία ‘κατοικούν’ μέσα στο σώμα τους και δεν αγοράζονται με καμία τιμή : πρόκειται για ένα εσωτερικό ‘περιουσιακό στοιχείο’ που κανένας δεν μπορεί να τους αφαιρέσει και για έναν πλούτο που δεν τελειώνει ποτέ. Ακόμη και η απελευθέρωση αρνητικών συναισθημάτων, όπως της θλίψης, της πικρίας, του άγχους, του θυμού, της οργής, μπορεί να δημιουργήσει θετικά αποτελέσματα αν τα άτομα μάθουν να τα διαχειρίζονται και να τα εκφράζουν με παραγωγικό τρόπο. Η βίωση όσο γίνεται περισσότερων συναισθημάτων και η εξωτερίκευση και έκφρασή τους μπορεί να αποτελέσει μια ανεξάντλητη πηγή δύναμης και ένα στήριγμα στις δυσκολίες της σύγχρονης καθημερινότητας. Η ενέργεια των συναισθημάτων μετατρέπεται σε έμπνευση και δημιουργία, με αποτέλεσμα όσο περισσότερες συναισθηματικές εμπειρίες βιώνουν τα άτομα τόσο περισσότερες δυνατότητες προσωπικής ανάπτυξης να έχουν. Μέσω της αφύπνισης των συναισθημάτων τους, τους δίνεται η δυνατότητα να βελτιώσουν τόσο τη σχέση τους με τον εαυτό τους όσο και την αλληλεπίδρασή τους με τον εξωτερικό κόσμο και να αποκτήσουν μια πιο θετική αντίληψη για την ίδια τη ζωή. Η βίωση, η εκδήλωση και η ενίσχυση θετικών συναισθημάτων, όπως της χαράς, της ελπίδας, της υπομονής, της αγάπης, του ενθουσιασμού, αλλά και του δυναμισμού, της αυτοπεποίθησης, της αυτοεκτίμησης, μπορεί να προσφέρει στα άτομα πολλαπλά οφέλη και σημαντική βελτίωση τόσο σε επίπεδο υγείας όσο και σε επίπεδο ευκαιριών για εξέλιξη σε όλους τους τομείς της ζωής τους : από την οικοδόμηση περισσότερο ποιοτικών διαπροσωπικών σχέσεων μέχρι τη μεγαλύτερη αποτελεσματικότητα στο χώρο εργασίας τους. Επιπλέον, βάζοντας το συναίσθημα του πάθους σε όλες τις εκφάνσεις της ζωής τους, παύουν να είναι θεατές της ζωής και δημιουργούν τις προϋποθέσεις για περισσότερη ευτυχία, αφού ο πραγματικός κίνδυνος βρίσκεται στην παραίτηση.\nΗ αφύπνιση των συναισθημάτων μπορεί να αποτελέσει το έναυσμα για την ενεργοποίηση του σώματος και να ωθήσει τα άτομα να βιώσουν με δυναμικό τρόπο το σώμα τους, ανατρέποντας το φαινόμενο της απάθειας και της αδράνειας και αποκλείοντας το φόβο από τη ζωή τους. Εκτιμώντας αυτά που μπορεί να τους προσφέρει το σώμα τους και όλα όσα μπορούν να κάνουν με αυτό, τα σύγχρονα άτομα έχουν τη δυνατότητα να βιώσουν με πιο ευχάριστο και ξεχωριστό τρόπο την καθημερινότητά τους. Μέσω της βίωσης απλών και ανέξοδων σωματικών εμπειριών και δραστηριοτήτων, όπως της άθλησης, του υγιεινού τρόπου ζωής, της αξιοποίησης ενός χόμπι ή της έναρξης μιας νέας και πρωτόγνωρης ασχολίας, του έρωτα, της φιλίας και γενικότερα των διαπροσωπικών σχέσεων, τα άτομα μπορούν να απολαύσουν το σώμα τους και να το κρατήσουν ζωντανό, αντλώντας από αυτό θετικά συναισθήματα. Επιπλέον, η ανιδιοτελής προσφορά, δηλαδή ο εθελοντισμός, ο οποίος βρίσκεται στη βάση της ενσυναίσθησης, της ικανότητάς μας να συμμετέχουμε στη συναισθηματική εμπειρία του άλλου, μπορεί να προσφέρει στα άτομα έντονη εσωτερική ικανοποίηση και πληρότητα. Αξιοποιώντας τις δυνάμεις που έχει το σώμα και μεγιστοποιώντας τις δυνατότητές του, δίνεται στα άτομα η δυνατότητα όχι μόνο να εκφραστούν αποτελεσματικότερα με το σώμα τους στις κοινωνικές τους σχέσεις, αλλά και να αντιδράσουν, αλλάζοντας όλους τους ανασταλτικούς παράγοντες που θεωρούν ότι τους ‘κρατούν πίσω’.\nΗ κατανόηση του σώματος όχι μόνο ως βιολογικής ύπαρξης αλλά και ως μιας ενεργητικής και δυναμικής οντότητας μπορεί να παράγει τόσο την ατομική όσο και την κοινωνική δράση ανάλογα με τη θέληση και τα συναισθήματα του ζωντανού υποκειμένου. Συνειδητοποιώντας ότι τα πάντα είναι συνέπεια της ενσώματης ύπαρξής τους και έχοντας ως εργαλεία αντίστασης τα συναισθήματά τους, τα άτομα μπορούν να αποκλείσουν οποιαδήποτε επιρροή ή άσκηση εξουσίας και να διαχειριστούν το σώμα τους ως ένα δυναμικό στοιχείο που εξελίσσεται σε σχέση με τις επιθυμίες τους.\nΑκούστε τη ‘φωνή’ των συναισθημάτων σας…δώστε τον λόγο στο σώμα σας!\nΑναρτήθηκε από nitsa2009 στις 11:00 π.μ. Δεν υπάρχουν σχόλια:\nΣΤΙΓΜΑ ΚΑΙ ΨΥΧΙΚΗ ΑΣΘΕΝΕΙΑ\nΜην εξισώνουμε τους ανθρώπους με την ασθένεια. Δεν είναι ο άνθρωπος η ασθένεια. Για αυτό, αντί να λέμε ‘σχιζοφρενής’ να λέμε ‘το άτομο που έχει σχιζοφρένεια’, αντί για ‘καταθλιπτικός’, να λέμε το άτομο που έχει κατάθλιψη. - Κατερίνα Καραστέργιου – Κοινωνική Λειτουργός Κινητής Μονάδας Ψυχικής Υγείας Καρδίτσαςονάδας Ψυχικής Υγείας Καρδίτσας\nΑναρτήθηκε από nitsa2009 στις 10:39 π.μ. Δεν υπάρχουν σχόλια:\nΟ ΦΟΒΟΣ ΣΥΣΤΑΤΙΚΟ ΤΟΥ ΑΓΧΟΥΣ\nΣτην παρούσα περίπτωση, ο φόβος αφορά την απειλή κατάρρευσης μιας θεμελιώδους αξίας, όπως αυτή έχει αποθηκευτεί στο μυαλό μας και έχει γίνει πια παγιωμένος τρόπος σκέψης , τον οποίο το άτομο, δεν μπορεί να τροποποιήσει, χωρίς μάλιστα την εκτίμηση ενός ειδικού, μπορεί να μην την έχει ούτε συνειδητοποιήσει. Επιπλέον, το ανθρώπινο μυαλό διαθέτει έμφυτους μηχανισμούς που προσπαθούν να αντιμετωπίσουν την κατάσταση του άγχους, θα το λέγαμε πρόχειρα, «κρύβοντας» από το συνειδητό μας αυτό που πραγματικά μας φοβίζει, με την «δημιουργία» κάποιου νέου φόβου, πχ φόβο για την υγεία μας\nΑναρτήθηκε από nitsa2009 στις 10:34 π.μ. Δεν υπάρχουν σχόλια:\nΠολλές φορές σκεφτόμαστε ότι δεν ορίζουμε τη ζωή μας. Μοιάζει σαν να θεωρούμε ότι είμαστε έρμαια των καταστάσεων εξαρτώντας τη από δυνάμεις της τύχης. Έτσι περιμένουμε να αλλάξουν οι καταστάσεις για να αλλάξει και η ζωή μας. Ποιος λοιπόν ορίζει την τύχη μας-τη ζωή μας? Εμείς ορίζουμε ως ένα μεγάλο βαθμό την τύχη μας-τη ζωή μας, καθώς επιλέγουμε εκείνα τα μονοπάτια που θα μας οδηγήσουν στην επίτευξη ή μη των στόχων μας. Κάθε άνθρωπος επιλέγει να διαβεί τη ζωή του αξιοποιώντας το ανάλογο δυναμικό του. Και πώς γίνεται αυτό? Ανά δευτερολέπτο περνούν διάφορες σκέψεις από το μυαλό μας όπου κάποιες τις κρατούμε και άλλες τις διαγράφουμε.\nΤα θετικά συναισθήματα είναι πάντα καλοδεχούμενα. Τί συμβαίνει όμως με τα αρνητικά, πώς τα διαχειριζόμαστε? Η απάντηση είναι ότι εξαρτάται από τη βαρύνουσα σημασία των σκέψεων μας, δηλαδή πόσο σημαντική ήταν για εμάς η υλοποίησή τους (τί επιπτώσεις είχε στην εικόνα του εαυτού μας), τί προσδοκίες είχαμε (πώς πιστεύαμε ότι θα εξελισσόντουσαν τα πράγματα).\nΑμανατίδου Φωστηρία Ψυχολόγος-Ψυχοθεραπεύτρια\nΑναρτήθηκε από nitsa2009 στις 10:32 π.μ. Δεν υπάρχουν σχόλια:\nΘΕΤΙΚΗ ΣΤΑΣΗ ΖΩΗΣ ΓΙΑ ΝΑ ΑΠΟΦΥΓΕΤΕ ΤΟΝ ΨΥΧΙΑΤΡΟ\nΗ κρίση φέρεται να εντείνει τα ψυχοσωματικά προβλήματα\nΗ κρίση φαίνεται ότι έχει φέρει αύξηση της απασχόλησης για τους ψυχιάτρους, καθώς σύμφωνα με την Ελληνική Ψυχιατρική Εταιρεία ολοένα και περισσότεροι Έλληνες απευθύνονται σε αυτούς. Αντίδοτο στο αυξανόμενο άγχος και προβληματισμό που φέρνει η κρίση, υποστηρίζουν οι ειδικοί, είναι μια μαχητική και θετική στάση ζωής απέναντι στα προβλήματα.\nΟ λόγος, τα αυξανόμενα οικονομικά και οικογενειακά προβλήματα, το άγχος και ο φόβος για το μέλλον, οι διαταραχές ύπνου και τάσεις φυγής.\nΤην ίδια ώρα παρατηρούνται αύξηση στις απόπειρες αυτοκτονίας και στην κατανάλωση ψυχοφαρμάκων.\n«Οι δύσκολες κοινωνικές καταστάσεις, έχουν πάντα συνέπειες και στην υγεία των ατόμων», επισημαίνει στο ΑΠΕ-ΜΠΕ, ο αντιπρόεδρος της Ελληνικής Ψυχιατρικής Εταιρείας, ψυχίατρος, Δημήτρης Πλουμπίδης. Όπως αναφέρει "οι κάρτες και τα δάνεια έχουν φέρει πολλούς ανθρώπους σε απόγνωση και σε κατάθλιψη".\nΌσον αφορά στα συχνότερα συμπτώματα είναι διαταραχές ύπνου, άγχος και ήπιες καταθλίψεις.\nΗ λύση που προτείνει ο ίδιος ακούγεται απλή. «Οι άνθρωποι πρέπει να έχουν μαχητική στάση απέναντι στα προβλήματά τους, και όχι τάσεις φυγής. Πρέπει να αποφασίσουν να υπερασπίσουν τη δουλειά τους, το σπίτι τους, το κοινωνικό και το οικογενειακό περιβάλλον τους. Αν το κάνει κανείς αυτό, βρίσκει τρόπους να αντιμετωπίσει και τα προβλήματά του» τονίζει για να προσθέσει πως «οι άνθρωποι που παίρνουν τη ζωή στα χέρια τους, έχουν λιγότερα προβλήματα ψυχικής υγείας. Μία ενεργητική στάση απέναντι στη ζωή, κυρίως σε συλλογικό επίπεδο, είναι το ιδανικό».\nΑναρτήθηκε από nitsa2009 στις 10:28 π.μ. Δεν υπάρχουν σχόλια:\nΕΝΤΕΙΝΟΥΝ ΤΟΝ ΠΟΝΟ ΟΙ ΑΣΧΗΜΕΣ ΕΜΠΕΙΡΙΕΣ ΣΤΗΝ ΠΑΙΔΙΚΗ ΗΛΙΚΙΑ\nΑυτό ήταν το πόρισμα επιστημονικής μελέτης που έγινε σε 19.000 παιδιά από ειδικούς στο Πανεπιστήμιο του Aberdeen.\nΟι ειδικοί εκτιμούν πως εσφαλμένα σήμερα από εκκρίσεις ορμονών στον εγκέφαλο μπορεί διαδραματίζουν σημαντικό ρόλο στην εξέλιξη αυτή.\nΤο σύστημα του εγκεφάλου, εικάζεται ότι επηρεάζουν άσχημες εμπειρίες οι οποίες προκαλούν τα προβλήματα συμπεριφοράς στην παιδική ηλικία και διάχυτο πόνο στην ενήλικη ζωή.\nΌλα τα παιδιά που έλαβαν μέρος στην έρευνα γεννήθηκαν το 1958. Κατά τη διάρκεια της έρευνας, μέχρι την ηλικία των 16 ετών, γονείς και δάσκαλοι αξιολόγησαν τη συμπεριφορά των παιδιών κοιτάζοντας ενδείξεις προβλήματος στη συμπεριφορά, όπως φτωχή ικανότητα να αποκτήσουν φίλους, ανυπακοή, κλοπή, ψεύδη, μάσημα νυχιών.\nΌταν τα παιδιά μεγάλωσαν και έφτασαν στην ηλικία των 42 ετών, συμπλήρωσαν ερωτηματολόγιο σχετικά με το ψυχολογικό άγχος. Στην ηλικία των 45 ετών συμπλήρωσαν ακόμα ένα ερωτηματολόγιο για τον πόνο. Όπως υπέδειξε η έρευνα, παιδιά με σοβαρά προβλήματα συμπεριφοράς είχαν διπλάσιο κίνδυνο χρόνιου διάχυτου πόνου.\nΟ επικεφαλής της έρευνας, Dr Dong Pang, από το πανεπιστήμιο Aberdeen, δήλωσε ότι ήδη γνωρίζουμε πως σοβαρά αρνητικά γεγονότα που συνέβησαν στην παιδική ηλικίαν όπως νοσηλεία μετά από αυτοκινητιστικό δυστύχημα και χωρισμό από τη μητέρα σχετίζονται με διάχυτο πόνο στην ενήλικο ζωή.\nΩστόσο, μέχρι τώρα δεν ήταν γνωστό αν η μη φυσιολογική συμπεριφορά στα παιδιά είναι μακροχρόνια ένδειξη για τέτοιου είδους πόνο. Όπως δήλωσε ο ερευνητής, η συγκεκριμένη έρευνα δείχνει ότι είναι. Σύμφωνα με τους ερευνητές, δεν είναι μόνο ο χρόνιος διάχυτος πόνος που σχετίζεται με την κακή συμπεριφορά στην παιδική ηλικία.\nΆλλα προβλήματα στην ενήλικη ζωή που σχετίζονται με προβλήματα συμπεριφοράς της παιδικής ηλικίας περιλαμβάνουν μακροπρόθεσμα ψυχολογικά προβλήματα, όπως κατάθλιψη, άγχος και χρήση ουσιών.\nΟι ερευνητές δήλωσαν ότι όλα αυτά τα προβλήματα μπορεί ενδεχομένως να είναι αποτέλεσμα αλυσίδας γεγονότων που τίθενται σε λειτουργία από τη δυσλειτουργία του άξονα υποθάλαμος- υπόφυση-αδρεναλίνη, το σύστημα στον εγκέφαλο που ρυθμίζει τις ορμόνες και βοηθά στον έλεγχο της αντίδρασης του οργανισμού στις στρεσογόνες καταστάσεις.\nΑν περαιτέρω έρευνα αποδείξει ότι ισχύει η σχέση, τότε ενδεχομένως θα είναι πιθανή η παρέμβαση στην αρχή της ζωής, για την πρόληψη αυτών των προβλημάτων αργότερα. Rheumatology..\nΑναρτήθηκε από nitsa2009 στις 10:21 π.μ. Δεν υπάρχουν σχόλια:\nΓΟΝΕΙΣ΄΄ΦΡΟΝΤΙΖΕΤΕ ΝΑ ΔΕΙΧΝΕΤΕ ΤΗΝ ΑΓΑΠΗ ΣΑΣ ΠΡΟΣ ΤΑ ΠΑΙΔΙΑ ΣΑΣ;\nΤα οικιακά ζώα μπορούν να κάνουν τα παιδιά να νιώθουν καλύτερα. Ιδιαίτερα φαίνεται ότι αυτό βοηθά τα παιδιά με χρόνιες ασθένειες. Εάν είναι δυνατό σκεφτείτε να προσφέρετε την ευκαιρία αυτή στα παιδιά σας. Τα κάνει πιο δραστήρια από σωματικής άποψης, βελτιώνει τη γενική τους προσέγγιση και παράλληλα τους προσφέρει μια συνεχή συντροφια\nΑναρτήθηκε από nitsa2009 στις 10:15 π.μ. Δεν υπάρχουν σχόλια:\nΗ αγνωμοσύνη γίνεται αφορμή επικρίσεων, η δε ευγνωμοσύνη φέρει και νέα ευεργετήματα Σεβινιέ\nΗ αχαριστία είναι θυγατέρα της υπερηφάνειας Πρόκλος\nΗ αχαριστία είναι παραλογισμός. Είναι διαστροφή. Είναι χειρότερη και από τη λέρα [Ανώνυμος]\nΗ πενία κάνει αγνώμονες και τους καλούς [Αρχαίο ρητό]\nΜια εκδήλωση ευγνωμοσύνης είναι και το να μην κακολογείς τον ευεργέτη σου [Ουγγρική Παροιμία]\nΤα κτήνη αφήνουν την αχαριστία στον άνθρωπο Βενάρδος\nΤην αχαριστία την αισθάνονται μόνο εκείνοι που όταν κάνουν ένα καλό υπολογίζουν στην ανταπόδοσή του [Ουγγρική Παροιμία]\nΑναρτήθηκε από nitsa2009 στις 10:12 π.μ. Δεν υπάρχουν σχόλια:\nΒΙΟΛΟΓΙΚΗ ΕΞΗΓΗΣΗ ΤΩΝ ΔΥΣΚΟΛΙΩΝ ΣΤΗΝ ΑΝΘΡΩΠΙΝΗ ΕΠΙΚΟΙΝΩΝΙΑ\nΟι άνθρωποι κάνουμε πολύ συχνά ένα μεγάλο και βασικό λάθος, νομίζουμε ότι αυτό που λέμε σε κάποιον άλλον, αυτός το εκλαμβάνει όπως εμείς το εννοούσαμε. Νομίζουμε δηλαδή ότι ο «δέκτης» του μηνύματος το αντιλαμβάνεται όπως το αντιλαμβανόμαστε εμείς «ο πομπός». Υπάρχει όμως μία σημαντικότατη παράμετρος η οποία συχνά «αλλοιώνει» το νόημα του μηνύματος στην αντίληψη του ανθρώπου. Η παράμετρος αυτή είναι ο τελείως μοναδικός τρόπος με τον οποίο ο εγκέφαλος του κάθε ανθρώπου επεξεργάζεται τα διάφορα ερεθίσματα. Διαφορετικότητα η οποία οφείλεται όχι τόσο σε «κατασκευαστική» διαφορά του εγκεφάλου μας, αλλά σε διαφορετικότητα στην «διαδικασία» επεξεργασίας των μηνυμάτων.\nΠριν αναφερθούμε σε βασικές διαφορές του γυναικείου και αντρικού εγκεφάλου, θα ήταν χρήσιμο να δώσουμε ένα παράδειγμα σε αυτό που αναφέραμε παραπάνω. Ας πούμε για παράδειγμα ότι μία γυναίκα σχολιάζει στην φίλη της ότι δείχνει σαν να πήρε κάποιο βάρος από τότε που έχει να την δει. Αν η φίλη της είναι κάπως ανασφαλής με την εμφάνιση της, κάτι το οποίο έχει να κάνει με την «εικόνα» που έχει σχηματισμένη στο μυαλό της για τον εαυτό της, θα ενοχληθεί πολύ ακόμη και αν δεν έχει πάρει καθόλου βάρος. Σε άλλη περίπτωση, το σχόλιο αυτό μπορεί να μην αγγίξει καθόλου έναν άνθρωπο που είναι σίγουρος για την εικόνα του, ή να μην θεωρήσει έστω το σχόλιο κακοπροαίρετο.\nΌταν λαμβάνουμε ένα μήνυμα ή ερέθισμα, ο εγκέφαλος μας, ταχύτατα εκτελεί τις ακόλουθες διαδικασίες, αντιλαμβάνεται το μήνυμα (λειτουργία της αντίληψης), το επεξεργάζεται (λειτουργία της νόησης), και το συνειδητοποιεί (λειτουργία της συνείδησης). Οι λειτουργίες αυτές γίνονται αστραπιαία, σχεδόν ταυτόχρονα, και παράλληλα με την λειτουργία της μνήμης.\nΤι ρόλο παίζει η μνήμη μας?\nΣημαντικότατο και λειτουργεί πάντοτε όποτε σκεφτόμαστε, όπως η μνήμη σε έναν υπολογιστή. Ο εγκέφαλος μας για την ακρίβεια είναι ένας πανίσχυρος υπολογιστής, ο οποίο για να κατανοήσει καταστάσεις, ανατρέχει στην μνήμη συνεχώς. Ακόμη κι αν αντιμετωπίζουμε μία εντελώς νέα κατάσταση, το μυαλό μας ανατρέχει στην μνήμη, στις εμπειρίες, ψάχνοντας ομοιότητες με άλλες καταστάσεις που έχει αντιμετωπίσει στο παρελθόν.\nΗ Προσωπικότητα μας θα μπορούσαμε απλά να πούμε ότι είναι μαθημένοι και παγιωμένοι τρόποι (στην μνήμη μας φυσικά) με τους οποίους αντιδρούμε απέναντι στο περιβάλλον. Οι τρόποι αυτοί μπορούν να αλλάξουν, αλλά όχι εύκολα και όχι από την μια στιγμή στην άλλη.\nΚατ’ αυτόν τον τρόπο ένας ενήλικας ο οποίος μεγάλωσε με τους γονείς του να παίρνουν πρωτοβουλία για τα πάντα στην ζωή του, θα δυσκολεύεται να εμπιστευτεί τον εαυτό του και στην ενήλικη ζωή. Η αυτοπεποίθηση ως μέρος της αυτοεικόνας μας δημιουργείται και αποθηκεύεται στην μνήμη μας όταν ο εγκέφαλός μας παρατηρεί και συνειδητοποιεί ότι μπορεί και ανταποκρίνεται με επιτυχία σε διάφορες καταστάσεις.\nΔιαφορές στον γυναικείο και αντρικό εγκέφαλο\nΟ γυναικείος εγκέφαλος έχει μία αυξημένη ικανότητα στην αναγνώριση συναισθηματικών εκφράσεων του προσώπου. Μπορεί εύκολα δηλαδή να αντιληφθεί αν ένας άνθρωπος είναι χαρούμενος λυπημένος, θυμωμένος, κλπ.. Συχνά όμως, οι γυναίκες λανθασμένα θεωρούν ότι και οι άντρες έχουν αυτή την δυνατότητα, και θυμώνουν που αυτοί δεν αντιλαμβάνονται τα μη λεκτικά μηνύματα που τους περνάνε οι γυναίκες. Πολύ συχνά ένας ειδικός θα ακούσει από μία γυναίκα για τον σύντροφό της « Μα αφού του το δείχνω και δεν καταλαβαίνει. Χρειάζεται και να το πω?» Η απάντηση είναι βεβαίως και ναι. Πάρα πολλά προβλήματα στην επικοινωνία προκύπτουν όταν θεωρούμε ότι το μυαλό του άλλου λειτουργεί όπως το δικό μας και αντιλαμβάνεται με τον ίδιο τρόπο τις καταστάσεις.\nΕπομένως είναι απαραίτητο λεκτικά να περιγράψουμε στον άλλον το πως αντιλαμβανόμαστε μία κατάσταση και να σιγουρευτούμε ότι και αυτός κατάλαβε τι εννοούμε. Και στην λεκτική επικοινωνία όμως μπορούν να γίνουν λάθη, καθώς αναφέραμε ότι φιλτράρουμε τα μηνύματα με βάση τις εμπειρίες μας.\nΟ ανδρικός εγκέφαλος δυσκολεύεται περισσότερο στο να περιγράψει λεκτικά συναισθηματικές καταστάσεις. Σε πολλούς έχει τύχει να περάσουν μία κατάσταση στην οποία να αδυνατούν να περιγράψουν με λόγια τα συναισθήματα που τους προκάλεσε. Όταν προσπαθούμε να περιγράψουμε με λέξεις ένα συναίσθημα , ουσιαστικά προσπαθεί ο λογικός μας εγκέφαλος ο οποίος « χειρίζεται» την γλώσσα, να «διαβάσει» και να περιγράψει αυτό που νιώθει ο συναισθηματικός μας εγκέφαλος.\nΙδιαίτερα και λόγω ανατροφής, τα κορίτσια μεγαλώνουν με μεγαλύτερη ενθάρρυνση από τους γονείς στο να εκφράζουν τα συναισθήματά τους, κάτι που σημαίνει μεγαλύτερη εξάσκηση και επομένως ανάπτυξη της ικανότητας αυτής, ενώ στα αγόρια συνήθως δεν υπάρχει αυτή η ενθάρρυνση.Δεν είναι παράξενο λοιπόν , συχνά οι ενήλικοι άνδρες να παρουσιάζουν αυτή την αδυναμία έκφρασης, η οποία λανθασμένα εκλαμβάνεται ως σκληρότητα χαρακτήρα. Παρ’ όλα αυτά η ικανότητα αυτή μπορεί και πάλι να αναπτυχθεί με ενθάρρυνση προς τον άνδρα να προσπαθεί να περιγράψει τα συναισθήματά του. Συχνά η αποφυγή συζητήσεων από τον άνδρα γίνεται λόγω της έλλειψης της ικανότητας αυτής.\nΠαρατηρώντας και μόνο πως κάποιοι άνθρωποι βιώνουν άγχος σε κάποιες καταστάσεις, ενώ κάποιοι άλλοι σε τελείως διαφορετικές, αντιλαμβανόμαστε ότι καθοριστικός παράγοντας για το άγχος, είναι τι θεωρεί ο εγκέφαλος μας ως απειλή.\nΑνάλογα, προκειμένου να επικοινωνήσουμε σωστά με τον άλλον, είτε είναι εργασιακός χώρος, είτε διαπροσωπική σχέση, η απάντηση βρίσκεται σε μία ικανότητα εκπαιδεύσιμη, την ενσυναίσθηση. Την προσπάθεια δηλαδή να αφήσουμε έστω προσωρινά την δική μας οπτική των πραγμάτων με βάση τις δικές μας εμπειρίες, και να προσπαθήσουμε να κατανοήσουμε πως αντιλαμβάνεται την ίδια κατάσταση ο άνθρωπος με τον οποίο θέλουμε να έχουμε πραγματική και ποιοτική επικοινωνία. Αυτός είναι και ο σκοπός που σε μεγάλους οργανισμούς γίνονται και ομάδες συζήτησης των εργαζομένων με συντονιστή ειδικό ψυχολόγο.\nΚαταλήγουμε λοιπόν στο συμπέρασμα ότι δεν θα πρέπει να κατηγορούμε πάντα τον άλλο ότι δεν θέλει να μας καταλάβει αφού αυτό μπορεί να οφείλεται στον τρόπο που αντιλαμβάνεται τα γεγονότα ή στην αδυναμία του να κατανοήσει τον τρόπο έκφρασής μας Νικόλαος Γ. Βακόνδιος.\nΑναρτήθηκε από nitsa2009 στις 10:09 π.μ. Δεν υπάρχουν σχόλια:


Η Victoria Beckham θα ξεκινήσει ένα κανάλι YouTube για ομορφιά και συμβουλές μόδας / Ομορφιά και μακιγιάζ | Συμβουλές και χρήσιμες πληροφορίες για τις σχέσεις και το γάμο.\nΑρχική σελίδα » Ομορφιά και μακιγιάζ » Η Victoria Beckham θα ξεκινήσει ένα κανάλι YouTube για ομορφιά και συμβουλές μόδας\nΠρώην Κορίτσι Spice Victoria Beckham αποκάλυψε το Σάββατο ότι πρόκειται να προσθέσει "vlogger ομορφιά" στο βιογραφικό της. Το εικονίδιο της μόδας πήγε στα κοινωνικά μέσα ενημέρωσης για να μοιραστεί νέα με το καινούργιο κανάλι του στο YouTube, αφιερωμένο στις συμβουλές μόδας, τις συμβουλές ομορφιάς και τα βιντεοπαιχνίδια.\nΗ Beckham δημοσίευσε ένα βίντεο με το Instagram στο οποίο καθόταν με τον διευθυντή μόδας και ομορφιάς του YouTube, Ντέρεκ Μπλάσμπεργκ, για να γιορτάσει 10 χρόνια μάρκας Beckham. Στο σύντομο κλιπ, οι Beckham και Blasberg συζήτησαν μια ειδική ανακοίνωση που έπρεπε να μοιραστεί ο Beckham. Είπε στο βίντεο και έγραψε στη λεζάντα της ότι θα ξεκινήσει ένα νέο κανάλι του YouTube γεμάτο από "πολλά πράγματα από αυτήν".\n"Μπορώ να βάλω το πόδι μου στο αέριο και να κάνω ό, τι θέλω να κάνω για πολύ, πολύ καιρό", δήλωσε ο Μπέκαμ στο Blasberg στο βίντεο.\nΗ πλήρης 10χρονη γιορτή είναι διαθέσιμη για να παρακολουθήσετε το τρέχον κανάλι YouTube του Beckham. Κατά τη διάρκεια της γιορτής, είπε ότι είναι ενθουσιασμένος να γνωρίσει περισσότερο τους πελάτες της και να αλληλεπιδράσει μαζί τους με νέο τρόπο μέσω του καναλιού της.\nΣτο LFW @ Septemberkblasberg του Σεπτεμβρίου με μπήκε στο κατάστημά μου για να γιορτάσω # VBSince08! Σήμερα έχω ειδικά μηνύματα για να μοιραστώ. Θα ξεκινήσω το δικό μου κανάλι @youtube με μαθήματα ομορφιάς, συμβουλές styling και πολλά πράγματα από μένα. Μείνετε συντονισμένοι! x Εγγραφείτε στο κανάλι μου στο σύνδεσμο στο bio σήμερα x Kisses VB\nΜία θέση που μοιράστηκε η Victoria Beckham (@victoriabeckham) στις 24 Νοεμβρίου 2018 στις 1:08 π.μ. PST\nΗ Μπέκαμ κάλεσε τους οπαδούς να εγγραφούν στο κανάλι της εν όψει της πρώτης της ομορφιάς vlog. Το κανάλι διαθέτει τώρα περισσότερους από 20.000 συνδρομητές. Αλλά, ίσως είναι επειδή ο Beckham ανέφερε στο βίντεο ότι όλοι θα μπορούσαν να δουν Blasberg γυμνό στο κανάλι της. Είναι αυτό που όλοι θέλουν - τι θέλουν πραγματικά, πραγματικά.\nΔεν υπάρχουν νέα βίντεο φροντιστηρίων πάνω στο κανάλι, αλλά έχει μοιραστεί μερικά ομορφιά min-series πριν, οπότε γνωρίζουμε ήδη ότι η Beckham είναι κατάλληλη για αυτό. Η σειρά της VB Beauty περιλαμβάνει διάφορα μαθήματα μακιγιάζ, όπως μια εορταστική εμφάνιση, ένα κόκκινο χαλί, μια ροζ εμφάνιση, μαθήματα ματιών και μια φόρμουλα για τέλειο δέρμα.\nΑυτά τα βίντεο ήταν μέρος της συνεργασίας της με την ομορφιά της μάρκας Estee Lauder. Η Beckham σχεδίασε μια συλλογή με το εμπορικό σήμα το φθινόπωρο / το χειμώνα 2017, πλήρης με μπρονζέ, highlighters, blushes, παλέτες ματιών, μολύβια eyeliner, ματ και γυαλιστερά κραγιόν και πολλά άλλα.\nΔεν υπάρχει ακόμα καμία λέξη για το πότε πρόκειται να κυκλοφορήσει το πρώτο της βίντεο ομορφιάς / μόδας, αλλά μπορείτε να κρατήσετε τον εαυτό σας απασχολημένο μέχρι τότε με την επίσκεψη στο κανάλι της Victoria Beckham και να παρακολουθήσετε τις προηγούμενες συνεργασίες.\nΘα ακολουθήσετε το κανάλι ομορφιάς του Beckham; Ενημερώστε μας στα σχόλια!\nΔΙΑΒΑΣΤΕ ΕΠΟΜΕΝΟ: 20 Συναρπαστικά γεγονότα για τη Βικτώρια Μπέκαμ που αποκαλύπτει γιατί είναι ο τρόπος που είναι


Βιομηχανικά συστήματα εξαερισμού | Μονάδα διαχείρισης αέρα | Daikin\nΗ υψηλή ποιότητα του αέρα στο εσωτερικό της εγκατάστασης είναι σημαντική για πολλές κατηγορίες βιομηχανικών κτιρίων. Για να μπορεί να ελεγχθεί με ακρίβεια η θερμοκρασία, η υγρασία και η ποιότητα του αέρα χρειάζεται ένα ευέλικτο σύστημα βιομηχανικού αερισμού, προσαρμοσμένο ακριβώς στις απαιτήσεις σας. Η Daikin σας δίνει τη δυνατότητα να βελτιστοποιήσετε την ποιότητα του αέρα σε πολλαπλές ζώνες, συνδυάζοντας μονάδες σπονδυλωτού σχεδιασμού, οι οποίες διαμορφώνονται ακριβώς στα μέτρα της κτιριακής σας εγκατάστασης για ακριβή έλεγχο της θερμοκρασίας και της υγρασίας. Χάρη στο σπονδυλωτό τους σχεδιασμό, οι μονάδες διαχείρισης αέρα της Daikin είναι κατάλληλες για κάθε είδους εγκατάσταση, όπως νοσοκομεία, φαρμακοβιομηχανίες και εργοστάσια.\nΟι εξατομικευμένες λύσεις βιομηχανικού εξαερισμού της Daikin προσφέρουν ευελιξία στην εγκατάσταση και το σχεδιασμό και προσαρμόζονται στο εκάστοτε κτίριο, διότι τα μοναδικά συστήματα της Daikin είναι σπονδυλωτά και κάθε μονάδα μπορεί να διαμορφωθεί ακριβώς στις διαστάσεις που θέλετε.\nΕΞΑΡΤΗΜΑΤΑ ΥΨΗΛΗΣ ΑΠΟΔΟΣΗΣ\nΌλες οι μονάδες διαχείρισης αέρα της Daikin έχουν σχεδιαστεί για βέλτιστη ενεργειακή αποδοτικότητα. Τα πάνελ από πολυουρεθάνη εξασφαλίζουν άριστη θερμομόνωση. Τα φίλτρα είναι τοποθετημένα έτσι ώστε να έχουν μέγιστη απόδοση και επάνω σε σφραγισμένα πλαίσια, ώστε να εξασφαλίζεται υψηλός βαθμός φιλτραρίσματος και να αποφεύγεται πιθανή ρύπανση. Για ακόμα μεγαλύτερη απόδοση, υπάρχει μια μεγάλη γκάμα επιλογών ανάκτησης θερμότητας.\nΜΕΓΑΛΟ ΕΥΡΟΣ ΠΑΡΟΧΗΣ ΑΕΡΑ\nΗ μεγάλη γκάμα συστημάτων βιομηχανικού εξαερισμού της Daikin μπορεί να εξυπηρετήσει παροχές αέρα από 500 m3/h έως 140.000 m3/h. Η μονάδα μπορεί να διαμορφωθεί για οποιαδήποτε παροχή αέρα, προσαρμόζοντας τις διαστάσεις της διατομής ροής κατά την εγκατάσταση.\nΌλα τα μεγέθη των μονάδων διαχείρισης αέρα έχουν σπονδυλωτή κατασκευή, ώστε να μεταφέρονται εύκολα και να συναρμολογούνται επιτόπου. Ο τμηματικός σχεδιασμός των συστημάτων της Daikin σημαίνει ότι μπορούμε να προσαρμόσουμε το μέγεθος των μονάδων με διαβαθμίσεις του 1 cm και να τις συναρμολογήσουμε επιτόπου, χωρίς συγκολλήσεις, ανάλογα με τους περιορισμούς του χώρου εγκατάστασης.\nΚάθε μονάδα διαχείρισης αέρα μπορεί να προσαρμοστεί ως προς το μέγεθος στις ακριβείς προδιαγραφές σας, ώστε να μπορούμε να σας παραδώσουμε μια απόλυτα εξατομικευμένη λύση στον ίδιο χρόνο με ένα τυποποιημένο σύστημα.\nΤα συστήματα βιομηχανικού εξαερισμού της Daikin δίνουν μια απεριόριστη σειρά επιλογών, ώστε να καλύπτουν τις απαιτήσεις κάθε σύνθετης εγκατάστασης.


Τροφικές αλλεργίες στις γάτες | PURINA®\nΤροφικές αλλεργίες στις γάτες\nΟι πραγματικές αλλεργίες είναι ευτυχώς πολύ σπάνιες στις γάτες και μπορεί συχνά να συγχέονται με τις πιο συχνές (και λιγότερο σοβαρές) τροφικές δυσανεξίες. Μάθετε πώς να εντοπίζετε εάν η γάτα σας έχει αλλεργία και τι μπορείτε να κάνετε για να την επαναφέρετε στον ευτυχισμένο και υγιή εαυτό της και πάλι.\nΤι είναι οι τροφικές αλλεργίες στις γάτες;\nΟι τροφικές αλλεργίες στις γάτες περιλαμβάνουν την αντίδραση συχνά σε ένα συστατικό που έχει ένα συγκεκριμένο τρόφιμο, όπως το βόειο κρέας, τα γαλακτοκομικά προϊόντα ή τα ψάρια. Παρόλο που οι αλλεργίες συχνά διαγιγνώσκονται σε νεαρές γάτες, μπορούν να εμφανιστούν σε οποιαδήποτε ηλικία, οπότε αξίζει να ελέγχετε την γάτα σας για τυχόν ασυνήθιστα συμπτώματα σε οποιαδήποτε ηλικία.\nΟι τροφικές αλλεργίες στις γάτες είναι πολύ δύσκολο να διαγνωσθούν, καθώς δεν υπάρχουν διαθέσιμες ειδικές εξετάσεις για αλλεργίες, τα συμπτώματα συνήθως δεν είναι συγκεκριμένα και πολλές φορές είναι αντιφατικά.\nΤα συμπτώματα των τροφικών αλλεργιών στις γάτες μπορεί συχνά να μπερδευτούν με άλλες ιατρικές καταστάσεις, οπότε είναι πολύ σημαντικό να ζητήσετε συμβουλές από τον κτηνίατρό σας πριν κάνετε οποιεσδήποτε αλλαγές στη διατροφή της γάτας σας για να βεβαιωθείτε ότι αντιμετωπίζετε πραγματικά κάποια αλλεργία και όχι κάποια άλλη ασθένεια.\nΠοια είναι τα σημάδια και τα συμπτώματα μιας αλλεργίας στη γάτα;\nΤα τυπικά συμπτώματα των τροφικών αλλεργιών των γατών περιλαμβάνουν:\nΠροβλήματα στο δέρμα όπως φαγούρα και ερυθρότητα, φαλακρές περιοχές ή εκδορές του δέρματος, που προκαλούνται συνήθως από την ίδια τη γάτα.\nΕπαναλαμβανόμενες λοιμώξεις του αυτιού.\nΠροβλήματα με τις μπάλες που δημιουργούνται από τις τρίχες, λόγω της κατάποσης των τριχών κατά το ξύσιμο ή την περιποίηση.\nΓαστρεντερικά προβλήματα όπως έμετο και διάρροια.\nΑναπνευστικά προβλήματα (αν και αυτά είναι σπάνια).\nΑν και μια επίμονη γρατζουνιά μπορεί να είναι μια αλλεργική αντίδραση, ή μπορεί να έχει γίνει από κάποιον ειδικό περιποίησης, μπορεί επίσης να προκληθεί από δερματίτιδα από τους ψύλλους (αντίδραση στο σάλιο των ψύλλων). Ποτέ μην προσπαθήσετε να αντιμετωπίσετε μόνοι σας μια αλλεργία. Μόλις ο κτηνίατρός σας αποκλείσει άλλες ιατρικές παθήσεις, πιθανότατα θα σας συστήσει δοκιμές τροφών για να διαπιστώσετε σε τι μπορεί να είναι αλλεργική ή ανεκτική η γάτα σας. Αυτές οι δοκιμές πρέπει να παρακολουθούνται στενά από τον κτηνίατρό σας, για να βεβαιωθείτε ότι η γάτα σας συνεχίζει να παίρνει όλα τα απαραίτητα θρεπτικά συστατικά που χρειάζεται.\nΠώς μπορούν οι κτηνίατροι να εξετάσουν την γάτα για αλλεργίες;\nΕάν ο κτηνίατρός σας υποψιάζεται ότι η γάτα σας έχει αλλεργία στην τροφή της, πιθανότατα θα συστήσει την δοκιμή μιας άλλης τροφής. Έτσι, θα ταϊζετε προσωρινά τη γάτα σας με μια ήπια, υποαλλεργική τροφή, όπου οι πρωτεΐνες σε οποιοδήποτε συστατικό είναι τόσο μικρές, που δεν μπορούν (ή πολύ σπάνια) να προκαλέσουν αλλεργική αντίδραση.\nΗ ειδική δίαιτα θα διαρκέσει μια καθορισμένη χρονική περίοδο, ανάλογα με τα συμπτώματα της γάτας σας. Εάν, για παράδειγμα η γάτα αντιμετωπίζει προβλήματα στο δέρμα, μπορεί να της χορηγηθεί περιορισμένη διατροφή για 4 έως 12 εβδομάδες, μερικές φορές ίσως και περισσότερο. Τα γαστρεντερικά προβλήματα εμφανίζουν συνήθως σημεία βελτίωσης σε μικρότερο χρονικό διάστημα.\nΕνώ η γάτα σας βρίσκεται σε ειδική δίαιτα, δεν πρέπει να τρώει τίποτα άλλο. Αυτό σημαίνει ότι δεν θα πρέπει να της δίνει κανείς από την οικογένεια φαγητό ή λιχουδιές, ανεξάρτητα από το πόσο δελεαστικό μπορεί να είναι! Οι γάτες που βρίσκονται αρκετές ώρες σε εξωτερικούς χώρους, είναι καλύτερο να διατηρούνται σε εσωτερικούς χώρους κατά τη διάρκεια της δοκιμής, καθώς η κατανάλωση άλλων τροφών δεν πρόκειται να βοηθήσει. Χρειάζεται υπομονή και επιμονή για να παραμείνει η γάτα στη διατροφή και περιστασιακά μπορεί να ξεφύγει. Εάν συμβεί αυτό, να είστε ειλικρινείς με τον κτηνίατρό σας, καθώς πρέπει να γνωρίζει όλα τα γεγονότα, συμπεριλαμβανομένων τυχόν αρνήσεων για να φάει την ειδική τροφή.\nΣτο τέλος της δοκιμαστικής περιόδου, ο κτηνίατρός σας θα ελέγξει τη γάτα σας για να δει πώς είναι και να δει πώς τα πήγε κατά τη διάρκεια της νέας διατροφής της. Ειδικότερα, θα θέλει να γνωρίζει εάν τα συμπτώματα βελτιώθηκαν, άλλαξαν ή παρέμειναν τα ίδια. Αν δεν υπήρξε βελτίωση, οι πιθανότητες είναι ότι το κατοικίδιο σας δεν έχει αλλεργία στις τροφές για γάτες και ο κτηνίατρός σας θα εξετάσει τι άλλο θα μπορούσε να της προκαλεί την αναστάτωση αυτή.\nΕάν υπήρξε βελτίωση, τότε τα νέα είναι καλά για εσάς και τη γάτα σας! Ο κτηνίατρος σας θα σας πει τι θα ακολουθήσει στην συνέχεια και ανάλογα με το πρόβλημα της γάτας σας, θα ακολουθήσει συγκεκριμένη διατροφή για την επανεισαγωγή των πρωτεϊνών στην διατροφή της. Εάν τα συμπτώματά της επιστρέψουν όταν τρώει μια συγκεκριμένη τροφή, ίσως έχετε βρει τον ένοχο.\nΤότε, θα πρέπει να βρείτε μια διαφορετική, διατροφικά ισορροπημένη τροφή, μακροπρόθεσμα ή βραχυπρόθεσμα, που δεν περιλαμβάνει το συστατικό που την ενοχλεί.\nΜερικές φορές, όμως, δεν είναι τόσο απλό και μπορεί να υπάρξει περισσότερος από ένας τύπος τροφής που ευθύνεται για την αλλεργία στην γάτα σας. Αυτός είναι ο λόγος για τον οποίο είναι πολύ σημαντικό να εμπλακεί ο κτηνίατρός σας και να μην προσπαθήσετε να λύσετε το πρόβλημα μόνοι σας. Μπορεί να είναι μια σκληρή διαδικασία, αλλά θα αξίζει στο τέλος καθώς το κατοικίδιο σας θα μπορεί να τρώει την τροφή του, χωρίς να ανησυχείτε για οποιεσδήποτε δυσάρεστες συνέπειες!\nΑν ανησυχείτε ότι η γάτα σας μπορεί να έχει αλλεργία σε τροφές για γάτες, συμβουλευτείτε τον κτηνίατρό σας αμέσως.\nΟ διαβήτης στις γάτες


Η Αλεξάνδρα Κολλάρου είναι...ΕΚΠΛΗΞΗ 8! — Fabtoday - LIFE | INSPIRATION | NEWS\nΗ Αλεξάνδρα Κολλάρου είναι…ΕΚΠΛΗΞΗ 8!\nFabelsa\t08 AM | 12 Oct\nΗ Αλεξάνδρα Κολλάρου είναι ένα πλάσμα απρόβλεπτο και ενδιαφέρον.\nΠολύ γήινη και αιθέρια ταυτόχρονα.\nΕκκεντρική με ιδιαίτερο χιούμορ και αποτελεσματική σαν οδοστρωτήρας!\nΠιστεύω ότι το να γίνει καλλιτέχνης ήταν μονόδρομος και για εκείνη και για τα εικαστικά.\nΜένει στην Ελλάδα, για να δει την οικογένεια της, τους φίλους της ή για να τελειώσει ένα project που απαιτεί την παρουσία της εδώ. Το μυαλό της, όμως, όταν έχει βάλει τα πάντα σ΄έναν δρόμο, έχει φύγει.\nΣπίτι της είναι εκεί όπου την συγκεκριμένη στιγμή της προσφέρονται, έμπνευση, πρόκληση, αγάπη κ γενικώς ερεθίσματα που την κρατούν σε εγρήγορση.\nΗ Αλεξάνδρα είναι στη ζωή μου εδώ και πάρα πολλά χρόνια, χωρίς καν να έχουμε γνωριστεί.\nΌταν το «πάθαμε» και αυτό ήταν εξόχως ενδιαφέρον!\nΠοια είσαι; Πως θα σε περιέγραφες; Εγώ αδυνατώ!\nΟύτε και εμένα μου είναι εύκολο! Είμαι ένας άνθρωπος που ξέρει καλά τι δε θέλει και αναζητά διαρκώς τρόπους να βελτιώνεται και να προσεγγίζει την ολοκλήρωση. Έχω μεγάλη περιέργεια για τα πράγματα, μου αρέσει ο «τζόγος», ρωτάω πάντα «γιατι όχι;». Είμαι ανυπόμονη και γενικά δε συμπαθώ τις δομές και τα συστήματα – διαπίστωσα νωρίς οτι ο πιο γρήγορος τρόπος να κάνεις κάτι είναι να το κάνεις μόνος σου. Γράφω με το moniker Queen of Stuff, Βασίλισσα γενικώς σε ελεύθερη μετάφραση – μεταξύ αστείου και σοβαρού, κάπως έτσι βλέπω τον εαυτό μου. Να σου πω επίσης ότι φοράω ανελλιπώς μάτι!\nΤι ήταν αυτό που σε ώθησε στην τέχνη, στα εικαστικά;\nΉρθε από μόνο του. Μεγάλωσα σε μια οικογένεια που ενθάρρυνε την κουλτούρα, ήμουν εκτεθειμένη σε αυτή από πολύ μικρή. Σπούδασα στο Λονδίνο και τη Φλωρεντία, στα τέλη του ‘80, αρχές ‘90 – η ενέργεια ήταν μαγευτική, ήταν δύσκολο να μη σε παρασύρει.\nΗ τέχνη είναι κάτι που κατάλαβα νωρίς πως λειτουργεί και το βρήκα συναρπαστικό. Τότε γύρισα ενθουσιασμένη, πιστεύοντας τα κλάσικά: ότι θα αλλάξω την Ελληνική σκηνή, θα κάνω τομές, μαζί με τους φίλους μου θα εκσυγχρονήσουμε την Ελλάδα – τα συνήθη που πιστεύουν όλοι όσοι κάνουν την επιλογή να επιστρέψουν απο το εξωτερικό. Ακολούθησαν χρόνια πολύ ενδιαφέροντα, έγινα φανταστικά πράγματα, κατακτήσεις που στην ώρα τους φάνταζαν μαγικές. Στο τέλος της ημέρας, δεν έγινε τίποτα ιδιαίτερο, απλά μια σχετική επιτυχία σε όλα.\nΦαντάζομαι αν είχα μείνει έξω θα είχαν γίνει πιο εντυπωσιακά πράγματα. Αλλά δε πιστεύω στη μετάνοια. Υποστηρίζω τις επιλογές μου – με έχουν κάνει αυτό που είμαι σήμερα και μου αρέσει ο εαυτός μου.\nΘα μπορούσες να κάνεις κάτι άλλο;\nΚάποτε πίστευα ότι όχι αλλά αυτό δεν ισχύει. Μεγαλωνοντας ανακαλύπτει κανείς ότι μπορούμε να κάνουμε πάρα πολλά πράγματα, κυριολεκτικά ό,τι θέλουμε, και κυρίως ότι δεν έχουμε υποχρέωση να κάνουμε το ίδιο πράγμα στο διηνεκές. Για εμένα πρέπει αυτό που κάνεις να σε τραβάει, μόλις σταματήσει να έιναι συγκινητικό, δεν έχει νόημα. Μπαίνει και η περιέργεια στη μέση, έχω εξερευνητική διάθεση.\nΓνωρίζω την τέχνη απ’ όλες τις γωνίες της (καλλιτέχνης, επιμελητρια, dealer, συλλέκτης, γράφω για αυτήν – όλα) αλλά αυτήν τη στιγμή δε με καλύπτει απόλυτα. Με ικανοποιεί αντίθετα να εφαρμόζω τις γνώσεις και την «τρέλλα» που έχω σε άλλες αρένες. Μελετάω τις δυνατότητες και τις ευκαιρίες που υπάρχουν σε άλλες χώρες, είναι ενδιαφέρον να δεις πως αλλάζει η δυναμική μόλις μετακινείσαι. Δοκιμάζω νέα πράγματα, χωρίς απαραίτητα να αφήνω πίσω αυτά που ξέρω.\nΈφτιαξα επιτέλους το blog μου – The Real Queen of Stuff, (https://therealqueenofstuff.wordpress.com/) – έχει ψύχραιμο lifestyle προσανατολισμό, καταγράφω εκεί τις διαδρομές μου στην αυτο-εξορία. Κάποια στιγμή θα ήθελα να αφιερωθώ σε αυτό, αλλά όχι αυτήν την στιγμή.\nΓιατί σου αρέσει να φεύγεις;\nΈχω την τάση να χάνω το ενδιαφέρον μου, για να είμαι καλά χρειάζεται να λαμβάνω ερεθίσματα, να εμπνεόμαι από το περιβάλλον μου. Αυτό είχε σταματήσει να μου συμβαίνει για κάποιο διάστημα και έτσι αποφάσισα να δώσω μεγαλύτερη έμφαση στο «έξω».\nΤην προηγούμενη χρονιά αγόρασα ένα εισιτήριο χωρίς επιστροφή και έφυγα χωρίς να έχω πρόγραμμα. Ονόμασα αυτο το open-ended ταξίδι «αυτο-εξορία», χαριτολογώντας, αλλά κάπως έτσι το προσέγγισα. Αισθάνθηκα την ανάγκη να φύγω για να επαναπροσδιορίσω τον εαυτό μου.\nΉταν ενα επιτυχημένο πείραμα και παραμένει σε εξέλιξη. Εχω φτιάξει ένα newsletter που στέλνω στους φίλους μου κάθε 3 μήνες για να μένουμε σε επαφή. Έχω αγαπημένους ανθρώπους παντού και πολλά μέρη που αισθάνομαι σπίτι μου και εκεί αφήνω πράγματα που υπαινίσσονται «θα επιστρέψω».\nΟ έρωτας είναι πηγή έμπνευσης;\nΑν αναφέρεσαι στα επαγγελματικά, όχι, καθόλου. Το αντίθετο. Είμαι μονομανής και όταν είμαι ερωτευμένη δυσκολεύομαι πολύ να συγκεντρωθώ στη δουλειά, η ενέργεια και η προσοχή μου εξαντλούνται στο αντικείμενο του πόθου.\nΕίναι όμως πηγή έμπνευσης για τη δημιουργία ευτυχίας, και θετικής ενέργειας και αυτά πλέον είναι πιο σημαντικά στο αξιακό μου σύστημα.\nΤι έχεις μάθει μέχρι τώρα από τους άνδρες; Πως σε επηρεάζουν καλλιτεχνικά;\nΤους αγαπάω πολύ, σαν φίλους, συντρόφους, φιγούρες της ζωής γενικότερα. Η αλήθεια όμως είναι οτι δε σκέφτομαι με όρους ανδρών-γυναικών – μόνο ανθρώπων. Και εξετάζω απλά αν μου πάνε ή όχι. Μαθαίνω απο όποιον έχει να μου μάθει κάτι, ακούω όποιον έχει κάτι να μου πει.\n«Οι περισσότεροι δεν έχουν να πουν τίποτα» και «Όλοι έχουν κάτι να πουν» είναι οι 2 όψεις ενός νομίσματος, είναι θέμα επιλογής σε ποιά πλευρά θα κάτσεις. Στα προσωπικά μόνο κάνω σαφή διαχωρισμό και έχω συγκεκριμένη εικόνα για τους ρόλους.\nΌσο για την επιρροή, είπαμε, καλλιτεχνικά μάλλον με αποσυντονίζουν. Θέλω να αφήσουμε τις δουλειές και να πάμε βόλτα.\nΠόσο δύσκολο είναι να είσαι καλλιτέχνης;\nΔεν είναι δα πυρηνική φυσική αλλά το να βγεις στην αρένα της τέχνης και να προσπαθήσεις να διακριθείς και να επιβιώσεις από αυτήν είναι εξαιρετικά δύσκολο και χρειάζεται, εκτός απο ταλέντο, πολύ σκληρή δουλειά και αρκετή τύχη. Από την άλλη το να κάνεις αυτο που σου αρέσει προσφέρει τεράστιες ανταμοιβές.\nΣε όποια περίπτωση, δε θεωρώ τον εαυτο μου καλλιτέχνη με την αυστηρή έννοια του όρου. Είμαι θιασώτης της τέχνης και η τέχνη είναι τρόπος ζωής για εμένα ή ίσως η ζωή μου είναι το δικό μου έργο τέχνης.\nΑπ΄ότι μπορώ να καταλάβω δεν είσαι ένας ιδιαίτερα ομαδικός παίκτης! Τα projects όμως στα οποία συμμετέχεις, είναι άκρως ομαδικά.\nΌταν ταξιδεύεις μόνος σου είσαι πιο ευέλικτος! Η αλήθεια είναι ότι απλώς δεν είμαι πολύ κοινωνική. Μετά απο μια μεγάλη έκθεση π.χ. έχω την ανάγκη να απομονωθώ.\nΌμως μόνοι μας μπορούμε να φτάσουμε μέχρι ένα σημειο.\nΌτι και να καταφέρει κάποιος σόλο, θα καταφερνε κάτι καλύτερο με παρέα, μέσα από τη συνεργασία με άλλους. Αυτο ισχύει γενικά αλλά ειδικά στην Ελλάδα της κρίσης είναι η μόνη αλήθεια και μέχρι να το εμπεδώσουμε θα συνεχίσει να μην υπάρχει πρόοδος.\nΈνας άλλος λόγος που τα projects μου περιλαμβάνουν πολυ κόσμο είναι ότι είμαι οπαδός του “think big”.\nΠες μου για το artAZ. Τι είναι; Ποιος είναι ο σκοπός του;\nΤο artAZ είναι μια πλατφόρμα τέχνης που έχει σαν σκοπό να δημιουργεί γέφυρες – μεταξύ καλλιτεχνών και κοινού, μεταξύ της διεθνούς και της εγχώριας εικαστικής σκηνής.\nΈχει πάρει πολλές μορφές μέσα στα χρόνια – από ένα μικρό υπόγειο και μια dial up σύνδεση internet το 2007 έχει φτάσει κυριολεκτικά στα άκρα της γης.\nΣτόχος, για τους καλλιτέχνες να δημιουργούμε συνθήκες ώστε να βγάλουν τον καλύτερο τους εαυτό.\nΓια το κοινό να το βοηθάμε να γνωρίσει, να αγαπήσει και να αποκτήσει την καλύτερη τέχνη που μπορεί.\nΚαι η ΕΚΠΛΗΞΗ 8 που γίνεται αύριο Παρασκευή και 13;\nΗ ΕΚΠΛΗΞΗ είναι το αγαπημένο μου project. Συνδυάζει την τέχνη με την κοινωνική προσφορά με τρόπο που είναι ευχάριστος και προσιτός σε όλους. Πραγματοποιείται για 8 χρονιά στην Ελλάδα και έχει πλέον γίνει διεθνής (πέρισυ πραγματοποιήθηκε η 1η Λατινοαμερικάνικη έκδοσή της).\nΤα έσοδα της εκδήλωσης διατίθενται στους αστέγους της Αθήνας, μέσα απο τα προγράμματα της ΚΛΙΜΑΚΑ ΜΚΟ.\nΈτσι όποιος έρχεται μπορεί να συνεισφέρει στον σκοπό και την ίδια στιγμή να ανακαλύψει τί γίνεται στον χώρο της Τέχνης σήμερα και, καταβάλοντας συμβολικό αντίτιμο, να αποκτήσει ένα αυθεντικό έργο πολλαπλάσιας αξίας, που διαφορετικά ίσως να μη μπορούσε να αποκτήσει.\nΠερισσότερα για την ΕΚΠΛΗΞΗ μπορείτε να βρείτε εδώ: http://www.artaz.gr/surprise/item/445-surprise-8-view-the-artworks\nΑλήθεια μιλάς για τα μελλοντικά σου σχέδια ή είσαι προληπτική;\nΜιλάω συνέχεια για τα σχέδια μου αλλά έχω την τάση να αλλάζω γνώμη – ακολουθώ τα πράγματα όπως διαμορφώνονται. Οπότε συχνά μιλάω για κάτι το οποίο τελικά δε γίνεται, γιατί εντωμεταξύ βρέθηκε κάτι πιο ενδιαφέρον ή πιο επείγον.\nΠερνάω διάστημα μεγάλης έμπνευσης, το μυαλό μου βομβαρδίζεται με ιδέες που μου φαίνονται όλες καταπληκτικές, χωρίς απαραίτητα να είναι. Θα επιλέξω με ποιές θα προχωρήσω για αρχή, το σίγουρο όμως είναι ότι θα εστιάσω σε πράγματα που μπορούν να γίνουν ανεξαρτήτως τοποθεσίας και εξ’ αποστάσεως (location independent).\nΌπως να κάνω coaching σε καλλιτέχνες και να τους μαθαίνω να είναι καλύτεροι στη δουλειά τους και να λύνουν μόνοι τους τα βασικά προβλήματα που αντιμετωπιζουν.\nΕίναι το αμέσως επόμενο βήμα αυτό. Στόχος μου είναι να καταφέρω να συνεχίσω να μετακινούμαι και να ελέγχω τον χρόνο μου.\nΟ επόμενος σταθμός του τυφώνα Αλεξάνδρα Κολλάρου ποιός είναι;\nΟ χρόνος μετράει ήδη αντίστροφα μέχρι ο τυφώνας ΑΚ να πάει να επιθεωρήσει τις συνέπειες του τυφώνα Harvey! Θα λείψω για αρκετό καιρό και στο διάστημα αυτό ελπίζω να κάνω μερικά ακόμη βήματα προς την επιθυμητή κατεύθυνση.\nΠριν φτάσουμε στο επόμενο βήμα όμως ας συγκεντρωθούμε στο εδώ και τώρα που είναι η ΕΚΠΛΗΞΗ και σε περιμένω μαζί με τους αναγνώστες σου την Παρασκευή και 13 στο Κ44.\nΚαταλαβαίνετε τώρα, γιατί την περιέγραψα ως τυφώνα Αλεξάνδρα\nΜαζί της, μπορείς να κάθεσαι και να συζητάς ώρες.\nΈνα πράγμα όμως δεν μπορείς να κάνεις …να της χαλάσεις χατίρι, ιδιαιτέρως όταν προκειται για την ΕΚΠΛΗΞΗ 8.\nΓι’ αυτό αύριο Παρασκευή, έστω και 13 θα είμαστε εκεί.\nΑ! Και εκτός από τα έργα ,αυτό που θα σας κάνει εντυπωση θα είναι η Αλεξάνδρα!\nΘα την αναγνωρίσετε αμέσως!


E l v a: «Να στείλουμε ένα mail στον Χαβιέ Μπαρδέμ;»\n«Να στείλουμε ένα mail στον Χαβιέ Μπαρδέμ;»\nΟι «Παστίλιες για τον Πόνο του Αλλου» είναι 6 καραμέλες χωρίς ζάχαρη, με μέλι και θυμάρι. Το χαρακτηριστικό τους: μας ανακουφίζουν από τον πόνο που νιώθουμε για όσους δεν έχουν πρόσβαση σε ιατροφαρμακευτική περίθαλψη και θεραπεία, τους ευάλωτους, τους «ξεχασμένους ασθενείς». Είναι ο τρόπος που μπορούμε να βοηθήσουμε (με την αγορά κάθε συσκευασίας) τη δράση των Γιατρών Χωρίς Σύνορα σε όλο τον κόσμο.\nΣ' αυτή την καμπάνια έδειξε αλληλεγγύη, ένας απρόσμενος, διάσημος Ισπανός πρεσβευτής, για τον οποίον όμως αν σκεφτείς την ανοιχτή πολιτική του δράση, δεν παραξενεύεσαι τελικά. Ο Χαβιέ Μπαρδέμ, εκτός από δαιμονισμένα ταλαντούχος, οσκαρικός ηθοποιός, χολιγουντιανός πλέον σταρ και το Γιν στο Γιανγκ του Τζέιμς Μποντ, είναι ένας έντονα κοινωνικά και πολιτικά ενεργός πολίτης: έχει κριτικάρει την ισπανική κυβέρνηση δημοσίως, και επιπλέον, μαζί με την οικογένειά του, έχει πρωτοστατήσει στις πορείες στην Μαδρίτη.\nΗ ιδέα της εκστρατείας είχε έτσι κι αλλιώς γεννηθεί στο ισπανικό τμήμα των Γιατρών Χωρίς Σύνορα στα τέλη του 2010 και επαναλανσαρίστηκε ένα χρόνο μετά με τεράστια απήχηση. Μπορούμε να φανταστούμε λοιπόν την σύνδεση με τον Μπαρδέμ. Πώς όμως τον προσέγγισε το ελληνικό τμήμα των Γιατρών, πόσο εύκολα δέχτηκε, τι συνέβη στο γύρισμα; Για αυτές τις πληροφορίες προσεγγίσαμε την Υπεύθυνη Επικοινωνίας της οργάνωσης, Μελίνα Σπαθάρη.\n«Ο Χαβιέ Μπαρδέμ, εδώ και χρόνια, στηρίζει οικονομικά τους Γιατρούς Χωρίς Σύνορα. Στην καμπάνια τους για τις παστίλιες πήρε μέρος το 2011, στο επαναλανσάρισμα που είχε ονομαστεί «Grita contra el dolor ajeno» («Φώναξε για τον πόνο του άλλου!») Η ιδέα ήταν πολύ δυνατή, άρεσε στον κόσμο..» «Εμείς εδώ στην Ελλάδα σκεφτήκαμε να προσαρμόσουμε την ιδέα της καμπάνιας, έχοντας ως πρόσωπο τον Αγγελο Αντωνόπουλο...» συνεχίζει η Μελίνα Σπαθάρη.\n«Σ' ένα brainstorming στο γραφείο όμως, όπου προσπαθούσαμε να σκεφτούμε κι άλλους πρεσβευτές της ιδέας, είπαμε γιατί να μην στείλουμε ένα mail στον Μπαρδέμ; Κανείς μας δεν περίμενε κάποιο αποτέλεσμα. Κι όμως, ανταποκρίθηκε και δέχτηκε αμέσως! Νιώθει ότι η Ελλάδα που περνάει αυτή την κρίση, με εμφανείς τις συνέπειες στην Υγεία, πρέπει να βοηθηθεί. Εμενε μια ιδέα για το σενάριο, τι θα έλεγε, πώς θα το έλεγε. Ανταλλάξαμε πολλά μέιλ Ισπανία - Ελλάδα και καταλήξαμε στην λέξη «επανάσταση».\nΟ Χαβιέ αναφέρεται σε μια επανάσταση που ξεκίνησε πριν από 2 χρόνια και στην ουσία μιλάει για δύο πράγματα: την συγκεκριμένη καμπάνια σε πρώτο επίπεδο, αλλά και το πώς Ισπανοί και Ελληνες επιλέγουν την αλληλεγγύη ως αντίδοτο στην κρίση. Είναι ένα κλείσιμο ματιού που ο ίδιος ήθελε να κάνει...»\nΤο γύρισμα ήταν πολύ απλό. Εγινε σ' έναν παλιό σταθμό της Μαδρίτης - γρήγορα και εύκολα, δεν χρειάστηκε να επαναλάβει το ελληνικό κομμάτι πολλές φορές, το έμαθε αμέσως.\n«Ο Χαβιέ ήρθε στην ώρα του, ήταν απλός, αυθεντικός, ζεστός, άμεσος...» βεβαιώνει η Σπαθάρη.\n«Είπε ότι είναι βέβαιος ότι οι Ελληνες θα στηρίξουν την καμπάνια. Οτι το ελληνικό κοινό θα "εμφανίσει συμπτώματα αλληλεγγύης". Φυσικά, οφείλουμε να το ξεκαθαρίσουμε, αν και το υποπτεύεστε: συμμετείχε σε όλο αυτό αφιλοκερδώς. Πλήρωσε ακόμα και την μπύρα που ήπιε...»\nΑν κι εσείς επιθυμείτε να υποστηρίξετε τους Γιατρούς Χωρίς Σύνορα καλέστε στο 210 5 200 500 ή μπείτε στο support.msf.gr\nUpplagd av ELvA den 20.12.12\nspiral architect 20.12.12\nΔεν ξέρω γιατί, αλλά μ' άρεσε η ερμηνεία του στην ταινία του Μίλος Φόρμαν Τα φαντάσματα του Γκόγια.\nΜεσογειακός τύπος είναι και αρέσει.\nΌχι στους κρυόκωλους βόρειους! :-D\n... άσε δε, που κυκλοφορεί και με ωραία γυναίκα!\nEμενα μου αρεσε σε πολλες ταινιες αλλα κυριως στη ταινια ''Biutiful'' (μ αυτο το spelling!) :) Δεν ξερω αν την εχεις δει!\nΕτσι ε; Οι Βορειοι..κρυοκωλοι; Χαχα, ετσι λενε συνηθως οι..Νοτιοι..Ρωτα τι λενε ομως και στο Βορρα για τους Νοτιους!! :))\nH συζυξ ειναι, βεβαια, πολυ ωραια, αλλα ξερεις το ρητο ''απο πιτα που δεν τρωμε....'' :))


Κινητοποίηση στον Αγ. Δημήτριο για το ματς με τον Παράδεισο-Μανώλης Τζινευράκης: “Είμαστε η Μπάρτσα και θα κερδίσουμε, Αντώνης Καρπούζας: “Πάμε μόνο για νικηφόρο αποτέλεσμα” | Abola.gr\nΚινητοποίηση στον Αγ. Δημήτριο για το ματς με τον Παράδεισο-Μανώλης Τζινευράκης: “Είμαστε η Μπάρτσα και θα κερδίσουμε, Αντώνης Καρπούζας: “Πάμε μόνο για νικηφόρο αποτέλεσμα”\nΈντονη κινητοποίηση επικρατεί στις τάξεις των φιλάθλων του Αγ. Δημητρίου για το εκτός έδρας Κυριακάτικο παιχνίδι με τον Παράδεισο το οποίο θα ξεκινήσει στις 4.30 το απόγευμα.\nΌλο αυτό το διάστημα και ειδικότερα οι τελευταίες προπονήσεις υπό τον Θοδωρή Κουτσουδάκη έγιναν σε κλίμα ενθουσιασμού με τους παίκτες της Μπάρτσας να είναι απόλυτα συγκεντρωμένοι σε αυτό το ματς και ορκισμένοι για τη νίκη.\nΜάλιστα μόνο για αυτό το αποτέλεσμα για να το πανηγυρίσουν πάνε σε αυτό το ματς οι φίλοι του Αγ. Δημητρίου.\nΟ διοικητικός ηγέτης της Μπάρτσας Μανώλης Τζινευράκης μιλώντας γι’ αυτό το ματς δήλωσε: “Είμαστε η Μπάρτσα και πάμε μόνο για τη νίκη σε αυτό το ματς. Από κει και ύστερα θεωρώ πλασματική την θέση στην οποία βρισκόμαστε στον βαθμολογικό πίνακα”.\nΑπό τον πλευρά του ο τεχνικός διευθυντής Αντώνης Καρπούζας (στην κάτω φώτο) αναφερόμενος με την σειρά του σε αυτό το ματς τόνισε: “Θα συμφωνήσω απόλυτα με τον πρόεδρο. Η καλή Μπάρτσα πάει πάντα μόνο για τη νίκη”.\nΑπό τον αγώνα Παλαιμάχων της Αθηναϊδας με τους Παλαίμαχους του Απόλλωνα Σμύρνης όπου τιμήθηκε ο Βασίλης Μαστρακούλης (ΦΩΤΟΡΕΠΟΡΤΑΖ)\nBροχή τα γκολ για Νότα και Δάφνη Αθηνών!\nabola10 Δεκέμβριος 18, 2021 Δεκέμβριος 18, 2021


Τακτικά Μέλη » ΠΕΡΕΛΗΣ ΝΙΚΟΣ | Εταιρεία Ελλήνων Θεατρικών Συγγραφέων Μουσικών και Μεταφραστών\nΤακτικά Μέλη » ΠΕΡΕΛΗΣ ΝΙΚΟΣ\nΟ Νίκος Περέλης γεννήθηκε στην Μυτιλήνη. Σπούδασε θέατρο στη Σχολή του Εθνικού Θεάτρου και στο Πανεπιστήμιο του Κεμπέκ (γαλλόφωνος Καναδάς). Παρακολούθησε τη θεατρική πράξη στην Αμερική, τον Καναδά, την Γαλλία, Ρωσία και αλλού.\nΕργάζεται ως σκηνοθέτης επί 30 χρόνια, έχοντας σκηνοθετήσει στην Ελλάδα και στο εξωτερικό περισσότερα από 100 έργα (Στρίντμπεργκ, Ίψεν, Τσέχωφ, Σαίξπηρ, Μπρέχτ, Γκόγκολ, Τουργκένιεγφ, Μολιέρο, Βάϊς, Κρέτς, Ευριπίδη, Σοφοκλή, Άρντεν, Μπέκετ κ.α.) Στην Ελλάδα συνεργάστηκε με το Εθνικό Θέατρο, με το Κρατικό Βορείου Ελλάδος, με το Άρμα Θέσπιδος, με τους Δεσμούς, με το Θέατρο Καισαριανής κ.α.\nΈχει παρουσιάσει δουλειά του στη Επίδαυρο, στο Ηρώδειο, στον Λυκαβηττό. Δημιούργησε επίσης το «Θέατρο 3ης Σεπτεμβρίου» που διηύθυνε για 5 χρόνια, στον ομώνυμο δρόμο. Το 1985 ανέλαβε την διεύθυνση του Δημοτικού Θεάτρου Πάτρας και το 1987-90 τη διεύθυνση Δημοτικού Θεάτρου Ιωαννίνων. Δίδαξε θέατρο στο Conservatoire του Κεμπέκ, στη Σχολή Κατσέλη, στη σχολή του ΚΘΒΕ και στη σχολή Βεάκη. Από τον Αύγουστο του 1996 μέχρι τον Ιούλιο του 2001 δημιούργησε και διεύθυνε την Πειραματική Σκηνή του Εθνικού Θεάτρου. Το 2002 δημιούργησε, μαζί με συνεργάτες του, την «Άλλη Σκηνή».\nΈγραψε θέατρο: Πρώτο θεατρικό του έργο «Η ΜΠΟΜΠΑ» που παρουσιάστηκε το 1981 στο Θέατρο Αναλυτή, το 1982 στο Λαϊκό Δωδεκανησιακό Θέατρο Ρόδου και στην ΕΡΤ1 και το 1984 στο Θέατρο 3ης Σεπτεμβρίου.\nΑκολούθησε η «ΦΕΛΑΧΑ ΓΙΟΥΛΑΛΑΜ» (ή ΣΥΜΒΟΛΑΙΟ ΤΙΜΗΣ) που παρουσιάστηκε στο Θέατρο 3ης Σεπτεμβρίου και στην ΕΡΤ1.\nΤο 1992 βραβεύτηκε, με το κρατικό βραβείο θεάτρου, το έργο του «Η ΜΟΝΑΞΙΑ ΤΩΝ ΣΚΟΥΛΗΚΙΩΝ» που παρουσιάζεται το 1994 στο Εθνικό Θέατρο.\nΤο 2002 η «Άλλη Σκηνή» παρουσιάζει τους «ΤΕΛΕΥΤΑΙΟΥΣ» στο Θέατρο Παραμυθίας, στο Γκάζι.\nΌλα του τα έργα έχουν εκδοθεί από τις Εκδόσεις Δωδώνη το 1998 (α΄ τόμος) και το 2000 (β΄ τόμος).\nΕίναι τακτικό μέλος της Εταιρείας Ελλήνων Θεατρικών Συγγραφέων, της Εταιρείας Ελλήνων Σκηνοθετών και του Διεθνούς ινστιτούτου θεάτρου.\n© 1908-2019 eeths.gr